RTCG - Radio Televizija Crne Gore - Nacionalni javni servis :: Politika :: Dogovor moguć, izbori tek 2024.\nrtcg.me/Mina [ M.L.B. ]\n22. 09. 2021. 12:18 >> 06:41 16\nDogovor moguć, izbori tek 2024.\nPredsjednik Skupštine i lider Demokrata Aleksa Bečić poručio je da je dogovor vladajuće većine o rekonstrukciji Vlade moguć. On je saopštio i da podržava stav premijera da izbora nema do 2024. Kaže i da dogovor treba da sadrži tu tačku. "Što se mene tiče izbori će biti kad je i redovan rok 2024.", naveo je Bečić. On je istakao da Građanski pokret URA nije na bilo koji način zapostavljen. Zalaže se i za to da manjine budu dio rekonstruisane vlade.\nPremijer Zdravko Krivokapić najavio je sinoć da će Vlada nakon rekonstrukcije imati tri potpredsjednika i da će resori, koji su se pokazali kao obimni sa aspekta njihove funkcionalnosti, biti podijeljeni saglasno dogovoru predsjednika Vlade i parlamentarne većine.\nBečić je na konferenciji za novinare, povodom godinu od formiranja novog saziva crnogorskog parlamenta, kazao da nakon što je Demokratski front (DF) prihvatio da se uđe u proces rekonstrukcije, to učinio i premijer Zdravko Krivokapić. On je kazao da ta dva stava imaju veliki broj podudarnosti.\n„Spoznaja da postoje preobimna ministarstva i da ih je potrebno dijeliti, zatim da taj proces i dogovor o resorima koje treba dijeliti treba da bude plod dogovora premijera i predstavnika parlamentarne većine“, dodao je Bečić.\nKako je kazao, do rekonstrukcije se može doći na dva načina, to znači da na kraju procesa dijaloga premijer mora formalno-pravno predložiti Skupštini rekonstrukciju, a sa druge strane 41 poslanik to mora podržati.\n„Treba kao tim da nastavimo dalje i vjerujem da ćemo onda doći do uspješnog finala jer mislim da nam je svima cilj da podignemo nivo te političke stabilnosti, funkcionalnosti parlamenta i funkcionalnosti Vlade“, rekao je Bečić.\nNa pitanje da li prihvatanjem rekonstrukcije priznaju da ekspertska Vlada nije bila dobro rješenje, Bečić je kazao da su rekontrukcije vlada uobičajeni procesi u demokratskom društvu.\n„Jer to je uvijek nakon protoka određenog vremenskog perioda i dovoljno duge vremenske distance možete sagledati rezultate i analizirati, model da poboljšate kvalitet rada, osnažite Vladu i unaprijedite proces“, rekao je Bečić.\nBečić je kazao da je vrijeme pokazalo da to što je neko političar ne znači da nije ekspert i da je Krivokapić jednom prilikom rekao da mu je žao što nije predložio poslanika Demokrata Moma Koprivicu za ministra prave.\n“Mislim da sada treba da eliminišemo sve što se pokazalo kao nedostatak i da dođemo do dovoljno snažne vlade koje će trajati do redovnog rok za raspisivanje parlamentarnih izbora 2024. godine”, naveo je Bečić.\nPrema njegovim riječima, dogovor parlamentarne većine i premijera treba da sadrži tu tačku.\n“Što se mene tiče i Demokratske Crne Gore, naredni izbori će biti 2024. godine”, rekao je Bečić.\nUpitan šta treba da bude ponuda manjinama da bi one ušle u vlast, on je rekao da nije na njemu da govori o tome i da će premijer predložiti rekonstrukciju nakon dijaloga.\nSporazum “Sveto pismo” osnova za sve buduće procese\nNa pitanje u vezi izjave jednog od lidera DF-a Milana Kneževića da će prvi njihovi potezi kada uđu u Vladu biti povlačenje sankcija Rusiji i poništenje odluke o priznanju Kosova, on je istakao je da je Sporazum koji su potpisala tri lidera koalicija, za njih “Sveto pismo” i osnova za sve buduće procese.\nNa pitanje da li se jedan od principa za rekonstrukciju Krivkapića, da se ne pokreću teme za koje ne postoji društveni kosenzus i koje dijele društvo, može tumačiti kao odustajanje od popisa, Bečić je rekeo da je popis statistička stvar i pozvao građane i medije da ga isključivo tako doživljavaju.\n“Zvi zajedno možemo suzbiti polarizacije u našem društvu”, kazao je Bečić. On je istikao da ne bi govorio o eventualnim datumima za održavanje popisa.\nNa pitanje o Temeljnom ugovoru sa Srpskom pravoslavnom crkvom (SPC), Bečić je kazao da su već potpisani temeljni ugovori sa drugim crkvama i vjerskim zajednicama i da je to u nadležnosti Vlade.\nBečić je naveo i da nikada nije vidio nijednu verziju Temeljnog ugovora sa SPC.\n“Jas am čelnik zakonodavne vlasti, to je isključivo nešto što je u nadležnosti Vlade”, dodao je Bečić.\nUpitan kada se može očekivati izbor Tužilačkog savjeta (TS), Bečić je rekao da je tajming za to pitanje dogovora unutar parlamentarne većine. Kako je kazao, o tim pitanjima se moraju svi zajedno dogovoriti.\nBečić je pozvao sve da efikasno pristupe tom i procesu rekonstrukcije.\n“Možemo ako efikasno pristupimo vrlo brzo stvoriti pretpostavke da uspješno završimo oba procesa”, poručio je Bečić.\nNa pitanje ima li saznanja da li će nakon rekonstrukcije Vlade biti smijenjen ministar unutrašnjih polova Sergej Sekulović i direktora Uprave policije Zoran Brđanin, Bečić je kazao da je to process dijaloga i razgovora unutar većine.\n“Svako od nas bio bi nedovoljno dogovoran kada bi na javnoj sceni prije razgovora sa kolegama i postizanja dogovora govorio o pojedinačnim pitanjima”, dodao je Bečić.\nOn je kazao da je premijer neko ko treba da predstavi svoje viđenje rada članova Vlade.\nBečić je istakao da su on i Krivokapić na udaru beogradskih tabloida, zato što su, kako je kazao, beskompromisni u obećanjima koja su dali građanima.\nOn je kolegama iz parlamentarne većine poručio “da se spusti lopta, smire tenzije i splasnu emtivni naboji prilikom rakcijama”.\n“Mi smo usmjereni jedni na druge, niko od nas nema 41 poslanika, zajedno smo tvorili vlast i zajedno treba da je tvorimo u narednom periodu, a nije dobro ulaziti u neke procese i odnositi se na način na koji su se neki odnosili prema kolegama, jer to ruši povjerenje”, rekao je Bečić.\nNa pitanje da li će predložiti Moma Koprivicu za ministra pravde ukoliko im pripadne taj resor, Bečić je kazao da će sve biti plod dijaloga i da Demokrate ni sa čim neće uslovljavati.\nSkupština postigla najbolje moguće rezultate\nPredsjednik Skupštine Aleksa Bečić kazao je da je parlament u proteklih godinu dana postigao najbolje moguće rezultate uprkos, kako je dodao, svim opstrukcijama.\nBečić je, na konferenciji za medije povodom godinu dana od konstituisanja Skupštine, poručio da je zadovoljan radom i saradnjom, ali i transparentnošću parlamenta.\n"U godinu dana od devet poslaničkih klubova svega tri kluba nijesu bojkotovala Skupštinu. Jasno vam je koliko je u 27 sazivu izazovno obavljati funkciju predsjednika Skupština", kazao je Bečić.\nBez obzira na izazove, kako dodaje, Skupština Crne Gore je postigla najbolje moguće rezultate.\n"Ojačala kontrolnu i nadzornu funkciju, jačali smo parlamentarnu demokratiju", naveo je Bečić.\nOn kaže da je na polju transparentnosti rada Skupštine realizovan čitav niz projekata.\n"Najsavremenijom opremom prvi put u istoriji imamo prenos svih skupštinskih radnih tijela. To je podiglo nivo aktivizma samih poslanika u radu radnih tijela", saopštio je predsjednik Skupštine.\nOn je podsjetio i da je počao sa radom Parlamentarni kanal.\n"Nakon adaptacije Skupštine imaćemo tv studio unutar Skupštine", najavio je Bečić.\n"Izvještaj ukazuje na potrebu kadrovskog jačanja Vlade"\nTransparentnost Parlamenta na većem nivou\nBečić na konferenciji šefova parlamenata Savjeta Evrope\nVCG manifest svega onoga što je CG u malom\n19. 10. 2021. 1


Nokia ima novog šefa komercijale za područje Evrope – Personal magazin\nKompanija HMD Global, dom Nokia telefona, danas je najavila imenovanje Rubena Lehmanna na mesto potpredsednika kompanije za područje Evrope. Ruben će biti nadležan za sve komercijalne operacije, poslovnu strategiju i razvoj. Biće pozicioniran u Švajcarskoj i odgovaraće Florianu Seicheu, izvršnom direktoru kompanije.\nPre pridruživanja Nokia telefonima, Ruben je bio generalni direktor u kompaniji Autronic AG, najvećem distributeru mobilnih i pametnih telefona u Švajcarskoj. Ruben Lehmann je priznati ekspert sa iskustvom u različitim oblastima. Između ostalog radio je na poziciji tehničkog inženjera i predvodio poslove u vezi sa razvojem poslovanja, kao i poslove u vezi sa strategijom kompanije i planiranjem.\nKompanija HMD Gobal, dom Nokia telefona, i u novoj deceniji teži da održi svoju poziciju lidera kada su u pitanju brza ažuriranja operativnog sistema i da ostane na čelu uvođenja najnovijeg Android 10 operativnog sistema. Telefoni Nokia 7 Plus, Nokia 6.1, Nokia 6.1 Plus, Nokia 7.1, Nokia 9 PureView i Nokia 8.1 do danas su dobili nadogradnju na najnoviji Android softver – Android 10.\nRuben Lehmann, potpredsednik za područje Evrope u kompaniji HMD Global, je izjavio:\n“Uzbuđen sam što se u ovom ključnom momentu pridružujem porodici Nokia telefona. Poslovanje je napredovalo u protekle tri godine, kako u segmentu pametnih telefona tako i u segmentu funkcijskih telefona koji se sada prodaju širom sveta. Radostan sam zbog prilike da predvodim buduće poduhvate kompanije tokom 2020. godine i u budućnosti.”\n“Nudimo jedinstveno Android obećanje i već smo globalno prepoznati kao lider kada je reč o bezbednosti i ažuriranju softvera pametnih telefona. Istraživanje je pokazalo da korisnici sada koriste svoje pametne telefone još duže, a mi ostajemo posvećeni pružanju najboljeg iskustva fanovima – i to onog koje vremenom postaje sve bolje.”\n“Ova godina će zasigurno biti ključna za razvoj mobilne industrije uopšte, posebno sa uvođenjem 5G tehnologije i uzbuđen sam što HMD Global ima značajnu ulogu u dovođenju ove tehnologije korisnicima širom sveta.”\n Prema Market Monitor service izveštaju kompanije Counterpoint iz decembra 2018.\n Prema istraživanju kompanije Counterpoint – Software and Security Updates: The Missing Link for Smartphones report\n[i] Vremena objavljivanja nadogradnje se mogu razlikovati u zavisnosti od tržišta i operatera\n← Podaci su novo zlato → Korona virus napada i Internet


Dan online - Politika: BS otvoren za razgovor o ulasku u vladu - 2020-09-19\nPolitika POLITIČKI DIREKTOR BOŠNJAČKE STRANKE SULJO MUSTAFIĆ O KONSTITUISANJU NOVE VEĆINE\nSuljo Mustafić BS otvoren za razgovor o ulasku u vladu Otvoreni smo za razgovore sa novom parlamentarnom većinom, a da li ćemo participirati u novoj vlasti zavisi od političkog pravca koji budu zacrtali konstituenti, kaže Mustafić\nPolitički direktor Bošnjačke stranke (BS) Suljo Mustafić kazao je da je ta partija otvorena za razgovore sa novom parlamentarnom većinom, a da li će participirati u novoj vlasti zavisi od političkog pravca koji budu zacrtali konstituenti. Navodeći da će sve odluke donijeti partijski organi, Mustafić kaže da je za Bošnjačku stranku, između ostalog, neprihvatljiva potencijalna promjena spoljnopolitičkih ciljeva države.\n– Činjenica da je tročlana koalicija potpisala sporazum govori da se stvari dešavaju u pozitivnom pravcu i da su možda neki od tih subjekata odustali od nekih svojih ranijih programskih ideja, kao što je izlazak Crne Gore iz NATO-a i nekih drugih pitanja. Bošnjačka stranka ima otvoren pristup prema svim pitanjima, ali o članstvu u Evropskoj uniji, u NATO i regionalnoj saradnji mi ne možemo odustati niti praviti kompromise – ocjenjuje Mustafić za RSE.\n– A uslovi se stiču kada neko uputi pisani dokument, a ne samo deklarativnim pozivom o pruženoj ruci, a sa druge strane imate i glasove koji baš ne govore na dobronamjeran način o manjinskim partijama – istakao je Mustafić.\nKomentarišući činjenicu da je trojna koalicija više puta preko medija pozivala bošnjačku i albanske nacionalne partije da se pridruže većinskoj koaliciji, Genci Nimanbegu iz Force kaže da ti načelni pozivi vladajuće koalicije nisu potvrđeni formalnim pozivom za pregovaranje. Nimanbegu podsjeća da je dosadašnje učešće u vlasti rezultiralo ispunjavanjem velikog broja zahtjeva albanskih nacionalnih partija, kao što je formiranje Opštine Tuzi, upotreba nacionalnih simbola, te zabrana gradnje u ulcinjskoj solani.\n– Albanci neće biti ukras ili suvenir u bilo kojoj vladi, već će participirati isključivo tamo gdje će odlučivati u korist albanskog naroda – rekao je Nimanbegu.\nNaveo je da postoje rezerve prema sadašnjoj vladajućoj, trojnoj, koaliciji.\n– Rezerve se odnose na iskrenost politika koje će se usaglasiti u toj novoj vladi, jer znamo da su činioci veoma heterogeni i to će biti jedan od snažnih faktora za odlučivanje o učešću u novoj vlasti – istakao je Nimanbegu.\nZenka: Spremni smo da podržimo građanske partije\nPredstavnik Demokratske unije Albanaca Mehmet Zenka izjavio je da su spremni da podrže vlast građanskih partija, a ne one stranke koje žele povratak u prošlost.\n– Svjedoci smo, naročito poslednjih godinu dana, ikonografije koja podsjeća na vremena devedesetih godina, koje svi želimo da zaboravimo. Neki politički subjekti i dalje ne razmišljaju o budućnosti već o nekim retrogradnim idejama koje bi nas vratile unazad i negirali sve što smo postigli u poslednjih trideset godina. Naša koalicija je spremna da podrži građanske partije, ali postoje partije koje se dijametralno razlikuju u programima, načelima i smjernicama. I apsolutno ne vidimo mjesto da učestvujemo u tako nečemu, jer bi time negirali sebe i sve za šta smo se borili i postigli – kaže Zenka.


Ministarstvo za zajednice i povratak - Jevtić i ambasador Nemačke Held razgovarali o ekonomiji, povratku i uzurpiranoj imovini\nčetvrtak, 12 oktobar 2017 06:49\nJevtić i ambasador Nemačke Held razgovarali o ekonomiji, povratku i uzurpiranoj imovini\nPotpredsednik Vlade i ministar za zajednice i povratak Dalibor Jevtić sastao se danas sa ambasadorom Nemačke na Kosovu Kristijanom Heldom.\nDvojica zvaničnika su razgovarali o ekonomiji, problemu uzurpirane imovine i na temu povratka.\nJevtić je ambasadoru Nemačke preneo da je ekonomija ključ rešavanja mnogih problema, jer će poboljšanjem ekonomske situacije kosovsko društvo u celini krenuti napred u svakom smislu.\n„ Mišljenja sam da ćemo otvaranjem novih fabrika, novih radnih mesta i pitanje povratka rešavati na jedan lakši i praktičniji način jer ćemo samo tako uposliti i građane Kosova iz nevećinskih naroda, samim tim i ljude iz povratničkih mesta i obezbediti im egzistenciju u tom smislu, a time automatski i njihov ostanak i opstanak“, rekao je Jevtić.\nMinistar je ambasaoru Heldu preneo da uzurpirna imovina koči ovaj veoma važan proces za srpski narod na Kosovu.\n„Ne rešavanje slučajeva uzurpirane imovine, znači da veliki procenat ljudi ne možemo da vratimo na Kosovo jer ne postoji mogućnost izgradnje stambenih objekata ovakvim porodicama i obezbeđivanje krova nad glavom . Predložio sam osnivanje posebnog panela u okviru pravosuđa na Kosovu za rešavanje problema uzurpirane imovine, jer iskreno verujem da ćemo na taj način jedino uspeti da efikasnije rešavamo ovaj problem“, istakao je ministar Jevtić.\nProblema u procesu povratka je generalno mnogo, još jedan problem koji je ovih dana aktuelizovan je problem hapšenja ljudi sa koji samo žele da se vrate svojim kućama. Slučaj Bogdana Mitrovića iz Mušutišta nas je zabrinuo, brine nas i to što je Bodan Mitrović još uvek u pritvoru jer su na ovaj način i ostali povratnici uplašeni i ne žele da se pod ovim i ovakvim okolnostima vraćaju na svoja imanja.\nIskreno se nadam da će ambasada Nemačke pomoći u okviru svojih mogućnosti da zajedno rešavamo probleme koji stoje na putu procesa povratka i boljeg života za sve građane Kosova, istakao je Jevtić tokom razgovora sa ambasadorom Nemačke na Kosovu.


Iran spreman da poštuje nuklearni sporazum u zamjenu za kreditnu liniju od oko 15 milijardi dolara – Bankar.me\nIran spreman da poštuje nuklearni sporazum u zamjenu za kreditnu liniju od oko 15 milijardi dolara\nSeptember 4, 2019 PLANETA, SVE VIJESTI Leave a comment\nIranski zvaničnici ukazali su danas da su spremni ponovo u potpunosti da primjenjuju nuklearni sporazum u zamjenu za kreditnu liniju od oko 15 milijardi dolara o kojoj se pregovara sa Evropljanima.\nPoslije povlačenja SAD su ponovo uvele sankcije Iranu i zatim ojačale niz ekonomskih sankcija.\nBečki nuklearni sporazum sa Iranom predviđa da se dio međunarodnih sankcija ukine toj zemlji a zauzvrat ona će drastično da ograniči svoj nuklearni program čime joj se onemogućuje sticanje atomskog oružja.\nKao reakcija na vraćanje američkih sankcija Iran je počeo da odustaje od nekih od svojih obaveza preuzetih po sporazumu iz Beča i prijeti da će odustati od dodatnih obaveza od 7. septembra.\n“Iran će se vratiti na punu primjenu sporazuma samo ako može da prodaje svoju naftu i da bez prepreka koristi sredstva od te prodaje” rekao je zamjenik iranskog ministra spoljnih poslova Abas Aragši, prenose iranski mediji.\nOn je rekao da francuski predlog ide u tom smislu. On je mislio na diplomatsku inicijativu francuskog predsjednika Emanuela Makrona da bi se izbjegao potpuni raspad sporazuma iz Beča.\nPrema iranskoj agenciji Irni Aragši, koji je u ponedjeljak bio u Parizu sa timom iranskih pregovarača, je rekao da se pregovori odnose na moguće oslobađanje kreditne linije od oko 15 milijardi dolara na četiri mjeseca.\nTaj iznos predstavlja oko trećine iranskog izvoza nafte 2017. godine i data sredstva bi bila vraćena preko buduće prodaje nafte, rekao je jedan francuski diplomatski izvor.\nAragši je rekao međutim da postoje velika neslaganja između strana i ocijenio da je malo vjerovatno da će doći do političkog prodora prije subote, a ukoliko se to desi Iran će nastaviti da smanjuje ispunjavanje svojih obaveza prema sporazumu.\nPOJMOVIirn nuklearni sporazum Sankcije Iranu\nPrevious IPC Tehnopolis organizuje radionicu „Kako unaprijediti mali i srednji biznis?“\nSljedeći Žugić: Depoziti porasli za više od 300 miliona eura\nRusija će ignorisati sankcije i nastaviti trgovinu s Teheranom


Online marketing u službi vaše kompanije — radionica u novosadskom Startit Centru - startit\nOnline marketing u službi vaše kompanije — radionica u novosadskom Startit Centru\nRadionica će biti održana u sredu, 27. septembra, u 14 časova.\nJelena Voćkić - 14. Septembar, 2018.\n‚‚Online marketing u službi Vaše kompanije” je edukativna radionica koja je zakazana za 27. septembar u 14 časova u Startit Centru Novi Sad. Radionica na temu prisustva i promocije na digitalnim kanalima pružiće mogućnost predstavnicima malih i srednjih preduzeća da se upoznaju sa osnovim konceptima digitalnog marketinga, strategijama za poboljšanje online prisustva kompanija i specifičnostima pojedinih društvenih mreža.\nTokom interaktivne, dvočasovne radionice polaznici će imati priliku da saznaju kako odabrati odgovarajuće kanale komunikacije u odnosu na delatnost poslovanja i ciljnu grupu, kako unaprediti postojeće, kao i kako kreirati bolji sadržaj i novu strategiju kroz praćenje ostvarenih rezultata.\nPredstavljanje predavača i dobrodošlica polaznicima\nZnačaj sadržaja i kako ga koristiti, primeri dobre i loše primene sadržaja\nVeb stranica kao baza sadržaja i srž online prisustva; šta sve jedna veb stranica treba da sadrži\nSpecifičnosti najvažnijih društvenih mreža, kako se na njima oglašavati i šta je\nAlati za praćenje rezultata i atuomatizaciju objava\nPregled veb sajta i društvenih mreža\nZajednička diskusija i analiza jakih i slabh tačaka online prisustva kompanije iz primera\nProstori za izmene i pobgoljšanje online prisustva kompanije iz primera\nJelena Nenadić Mihajlović je projektni koordinator u ICT Hubu i ima skoro decenijsko agencijsko i freelance iskustvo u marketingu na društvenim mrežama, content makretingu i kreiranju brend imidža. Pre nego što se pridružila ICT Hub timu, Jelena je bila suosnivač i direktor marketinga srpskog startapa Sport.Fund, a takođe je radila i u internet marketing agencijama.\nRadionica u Novom Sadu će se održati u četvrtak, 27. septembra, sa početkom u 14 časova u prostorijama Startit Centra Novi Sad (Miroslava Antića 2). Učešće je potpuno besplatno, a svoj dolazak zainteresovani mogu potvrditi online prijavom preko ovog linka.


Promena težine automobila u WTCC šampionatu - GARAŽA\nSrpski automobilista voziće 60 kilograma lakši Chevrolet Cruze #98 u odnosu na francuski tim.\nKalkulacija kompenzacionih težina automobila utvrđuje se na osnovu rezultata s prethodne dve trke, kao i kvalifikacija. Kako su Sitroeni ostvarili pobede u Maroku i Francuskoj, ali i imali najbrže krugove na trkama, kao i pol-pozicije, odlučeno je da ostanu na maksimalnih 1.160 kilograma, dok su ostalim vozilima težine svedene na propisani minimum.\nAnalogno ovom izračunavanju težina, automobilima će ista varirati na trkama u Slovačkoj, u zavisnosti od rezultata koje budu postigli na Hungaroringu. Ova mera redukcije težine omogući će Borkoviću, ali i ostalim takmičarima da budu konkurentniji u nastavku WTCC sezone.\n60kg borkovic hungaroring manja težina wtcc\nPrevious post:Tri miliona automobila proizvedeno u Opelovoj fabrici u Eisenach-u\nNext post:Svetska premijera novog Vivara i Movana


Prvi borbeni let u istoriji F-35 | Global Defence\nPrvi borbeni let u istoriji F-35\nAvioni F-35I Adir iz redova RV Izraela u letu (fotografija preuzeta sa : youtube)\n22/05/2018 Nikola Trujkić 0\nIzraelski avioni F-35I ,,Adir“ postali su prvi avioni F-35 koji su učestvovali u borbenim dejstvima, izjavio je u utorak komandant izraelskog RV general-major Amikam Norkin. U izjavi koja je objavljena na Twitter nalogu Izraelskih Odbrambenih Snaga (IDF, Israel Defence Forces, eng.prim.aut) navedeno je da su avioni F-35I već učestvovali u borbenim misijama protiv Sirije.\nTakođe, navedeno je da F-35I nisu učestvovali u poslednjem bombardovanju Sirije 10. maja čiji su cilj bile iranske baze i instalacije u Siriji, ali da su bili aktivni u prethodnim napadima. O načinu učestvovanja i profilima misija višenamenskog lovca V generacije međutim, nema još uvek nikakvih detalja.\nIzraelski F-35I Adir izvodi forsirani zaokret prilikom nastupa na aeromitingu 29. juna 2017 (foto: Jack Guez/AFP via gettyimages)\nRanija medijska spinovanja o korišćenju F-35I\nIzrael je objavio 6. decembra 2017. godine da je prvi njihov F-35I dostigao operativni status. Od početka godine u raznim medijima pojavile su bombastične izjave o navodnim borbenim operacijama F-35I iznad Bliskog istoka, dok je posebno odjeknula ona iz marta meseca koju je objavila kuvajtska novinska agencija Al-Žarida u kojoj je navedeno da su izraelski F-35I preletili Siriju, Irak i izvršili elektronsko izviđanje i ometanje u vazdušnom prostoru Irana.\nOvakvi događaji, mahom plodovi bujne mašte bliskoistočnih urednika i novinara dobro su služili izraelcima u prikrivanju pravih namera i mogućnosti flote F-35I.\nOva objava dolazi u toku narastajuće krize na relaciji Iran-Izrael, koja se najviše ogleda u sve većem iranskom angažovanju u Siriji i približavanju izraelskim granicama, te izlasku SAD iz nuklearnog sporazuma sa Iranom.\nPosledice izraelskog bombardovanja navodne iranske baze u okolini Damaska 10. maja ove godine (fotografija preuzeta sa: Twitter)\nIzraelska nabavka F-35\nPodsećanja radi, Izrael je u program F-35 ušao 2003. potpisavši o učešću u razvoju novog lovca V generacije kao ,,sigurnosni partner“. Potencijalne nabavke u to vreme su se vrtele oko brojke od 100 aviona. Kao i sa svim stranim avionima, Izrael je insistirao da se u F-35 nađe određen stepen domaće elektronike kao i izraelsko naoružanje, što je dočekano sa neodobravanjem od strane američke vojno-političke scene, a posebno protiv ove opcije bio je proizvođač letelice Lokid-Martin.\nTo praktično značilo da bi neke senzitivne komponente-kao što je glavni računar misije- morale da budu ostavljene sa otvorenom arhitekturom da bi mogle da prihvate izraelske komponente.\nKriza sa kineskim priznavanjem Hamasa 2006. godine kao legitimnog političkog predstavnika Gaze takođe nije pomogla jer se Izrael našao na skrutini američkog senata zbog veza sa kineskom vojnom industrijom.\nPredstavljanje prvog F-35 za Izrael u fabrici Lokid-Martina u Fort Vortu, Teksas ( fotografija preuzeta sa: The Times of Israel)\nNa kraju, Lokid-Martin je uspeo da nađe zlatnu sredinu i dogovori manji broj izraelskih komponenti u prvih 19 F-35 u zamenu za kupovinu komponenti za F-35 od izraelskih firmi. Paralelno sa tim, izraelska vojna industrija radila je na razvoju već postojećih raketa v-v Derbi i Piton u varijantama za smeštaj u bomboluk F-35.\nKonačno 2014. godine potpisan je ugovor za nabavku još 14 aviona F-35 po ceni od 2.82 milijarde dolara sa opcijama za još 17 letelica i konačnim planom za nabavku ukupno 75 vazduhoplova. Prvi avion F-35I isporučen je decembra 2016. a uskoro su usledile i isporuke još 3 letelice.\nOd serijskog F-35A izraelska varijanta najviše se razlikuje po izmenama u glavnom kompjuteru misije, te u senzornoj aparaturi, mada nikakvi detalji na ovu temu nisu poznati. Takođe, izraelska avioindustrija treba da preuzme na sebe proizvodnju spoljašnjeg dela krila F-35I.\nPrvi izraelski F-35I (evidencion broj 901) u letu (fotografija preuzeta sa: theavationist.com)\nIzrael prvi koristio u borbenim uslovima F-15 i F-16\nOvo nije prvi put da upravo Izrael prvi isprobava naprednu američku tehnologiju u borbenim uslovima. Podsećanja radi, prvu borbenu misiju ikad avion F-15 izveo je upravo u sastavu izraelskog RV iznad Libana 1979. godine.\nPo istom šablonu, prvi borbeni let F-16 je imao iznad doline Beka 1981. godine, ponovo u sastavu RV Izraela, celu deceniju pre nego što će ga prvi put u borbi koristiti proizvođač – Sjedinjene Države.\nAvioni F-35I Adir i F-16I Sufa koji su zajedno sa avionima F-15I Ra’am okosnica izraelskog RV (fotografija preuzeta sa: Wikipedia)\nUloga aviona F-35 iznad Sirije\nNesumnjivo da je uvođenje aviona F-35I u operativnu službu i njegovo vatreno krštenje iznad Sirije otvoreno ,,pokazivanje zuba“ Izraela u situaciji kad se odnosi na relaciji Teheran-Bagdad-Damask ne odvijaju za Izrael u željenom smeru.\nGomilanje iranskih i pro-iranskih trupa blizu granice sa Sirijom, te ruska intervencija i korišćenje modernog oružija na ratištima Sirije naterala je Izrael da reaguje svojim najskupljim i najsavremenijim sredstvom i tako stavi do znanja da se izraelska vojna moć ne sme podceniti, ali ni otvorena spremnost na sukobe većih razmera.\nKakvu će ulogu F-35I u tim budućim sukobima odigrati ostaje veliko pitanje na koje će sve strane bliskoistočnih sukoba sa nestrpljenjem čekati odgovor.\nTagovi:F-35 Izrael Sirija\nProtivvazdušni sistem Tor-M2E uskoro u Jermeniji?\nSAD, Britanija i Francuska bombardovale Siriju\nPoraz pobunjenika u zapadnoj Siriji i naredni koraci SAA\nTurska pokrenula operaciju protiv Kurda na severoistoku Sirije


Univerzitetska biblioteka „Svetozar Marković“ | Zavod za zaštitu spomenika kulture grada Beograda\n15 juna, 2021 u 07:43\nZidanje Univerzitetske biblioteke počelo je 23. juna 1921. godine na zemljištu zvanom Trkalište, koje je još 1913. godine Beogradska opština ustupila Univerzitetu. Izgradnja je trajala pune četiri godine, a biblioteka je svečano otvorena na Svetog Ćirila i Metodija, 1926. Podizanje Univerzitetske biblioteke bio je veliki poduhvat koji je i simbolično i stvarno označio nastajanje ustanove od najvećeg značaja, ne samo za Univerzitet u Beogradu već i za obrazovanje, nauku i kulturu čitave Srbije. Takođe, označio je i početak izgradnje novog univerzitetskog centra Beograda kako je bilo i predviđeno Generalnim planom iz 1921. godine. U narednoj deceniji, u neposrednoj blizini biblioteke izgradiće se zgrade Tehničkog i Pravnog fakulteta, Studentski dom kralja Aleksandra Prvog, zgrada Arhiva Srbije.\nOpšti izgled i detalji\nU narednoj deceniji, u neposrednoj blizini biblioteke izgradiće se zgrade Tehničkog i Pravnog fakulteta, Studentski dom kralja Aleksandra Prvog, zgrada Arhiva Srbije. Zgrada biblioteke, izvedena prema projektu arhitekata Dragutina Đorđevića i Nikole Nestorovića, predstavlja značajno ostvarenje akademizma u srpskoj međuratnoj arhitekturi. Sagrađena je kao jedan od slobodnostojećih objekata novog univerzitetskog centra. Pročelje građevine, okrenuto ka Bulevaru kralja Aleksandra, obrađeno je najreprezentativnije. Središnji rizalit, gde je postavljen ulaz u biblioteku, izveden je u vidu isturenog portika sa četiri korintska stuba koji nose trougaoni zabat sa simetrično raspoređenim akroterijama. Duž fasada koje vezuju rizalite protežu se udvojeni jonski stubovi iznad kojih je dekorativni friz s kartušima, dok se celokupnom dužinom ostalih slobodnih fasada ritmično nižu plitko istureni pilastri sa dorskim kapitelima. Autor arhitektonske plastike izvedene u veštačkom kamenu bio je vajar Aca Stojanović. Centralnu grupu na trougaonom zabatu čine dve dečje figure s vencem, dok se sa strane nalaze dve pandan grupe visokoreljefnih figura – žene s vencem u rukama, postavljene iznad figura dece sa knjigama i anđelom. Predstavljene figure i predmeti su alegorije plodnosti, budućnosti, znanja, pobede, zaštite i sigurnosti.\nProjekti unutrašnjeg uređenja prostora izrađeni su prema „najmodernijim berlinskim bibliotekama“ tokom 1925. i 1926. godine. U celokupnom unutrašnjem uređenju izdvajaju se velika studentska čitaonica izrađena u stilu engleske renesanse sa zidovima obloženim hrastovim drvetom i profesorska čitaonica izvedena u stilu italijanske renesanse od orahovog drveta.\nU vestibilu zdanja, u niši na mermernom postolju, postavljena je bista Endrua Karnegija, koju je biblioteka dobila od uprave njegove zadužbine.\nUniverzitetska biblioteka je, pored Kapetan Mišinog zdanja, najznačajnije zdanje i najznačajnija zadužbina darovana Beogradskom univerzitetu. Sve do podizanja zgrade Narodne biblioteke na Vračarskom platou bila je prva i jedina zgrada u Srbiji namenski građena za biblioteku. Zbog neprocenjivog značaja za nauku i obrazovanje, kao i kulturno-istorijskih i arhitektonskih vrednosti, zgrada Univerzitetske biblioteke je utvrđena za spomenik kulture 1977. godine. Prema projektu Zavoda za zaštitu spomenika kulture grada Beograda 2018. godine obnovljena je fasada biblioteke uz vršenje konzervatorskog nadzora.\nOpšti izgled – ulična fasada\nOZNAKE: Beogradsko nasleđesvetozar markovicuniverzitetska bibliotekaZavod za zaštitu spomenika kulture grada Beogradabeogradsko nasleđeZavod za zaštitu spomenika kulture grada Beogradasvetozar markovićuniverzitetska biblioteka


Domaće jabuke u hladnjačama, uvozne na policama - mojKontakt portal - Radio Televizija Kontakt\nProizvođači jabuka u Republici Srpskoj muku muče sa plasmanom svojih proizvoda na domaćem tržištu koji im stoje u hladnjačama, i to najviše zbog prekomjernog uvoza ovih proizvoda koji se prodaju.\nStojan Marinković, predsjednik Saveza udruženja poljoprivrednih proizvođača Republike Srpske, kazao je da domaći voćari ne mogu biti konkurentni na tržištu. “Veliki je problem prekomjernog uvoza koji je pogodio naše voćare koji imaju vagone jabuka u svojim hladnjačama i ne mogu da ih prodaju po ikakvoj cijeni na domaćem tržištu. Imamo prekomjeran uvoz jabuka iz Sjeverne Makedonije, Albanije i drugih zemalja. Ono što je ključni problem svih poljoprivrednika je prekomjerni uvoz svih poljoprivrednih proizvoda zbog čega mi ne možemo da prodamo svoje proizvode”, naglasio je Marinković za “Nezavisne novine”.\n“Tokom prošle godine najviše ovih asortimana voća otišlo je u Rusiju, i to za iznos od 8.326.169 KM, a zatim slijedi izvoz u Hrvatsku za 938.726 KM”, naveli su iz Uprave za indirektno oporezivanje BiH.\nIzvještaj protiv poslodavca iz Banjaluke zbog teških povreda radnika


Zašto je država nezainteresovana | Nova Ekonomija\nKomisija za hartije od vrednosti bi uskoro mogla da postane još jedan od budžetskih korisnika, ali to Vladu Srbije nimalo ne brine. Ta nezavisna institucija knjiži gubitke i ako se na tržištu kapitala ne dese neke krupnije kupovine, za dva ili tri meseca neće imati novca ni za isplatu plata zaposlenima, pa će morati za traži pomoć državne kase. Otuda je nelogično što vlast, pre svega Ministarstvo finansija, ne pokazuje nikakvo interesovanje da proveri kako se troše pare u Komisiji i zašto je sve više zaposlenih u toj instituciji koji pišu prijave za mobing i češće su na bolovanju nego na radnom mestu.\nProblemi u Komisiji za HOV, čiji je predsednik Zoran Ćirović, izašli su na videlo u junu ove godine, kada Odbor za finansije, republički budžet i kontrolu trošenja javnih sredstava Skupštine Srbije nije prihvatio Godišnji izveštaj Komisije koji sadrži Izveštaj o poslovanju u 2013. godini, Finansijski izveštaj za 2013. godinu i Izveštaj ovlašćenog revizora IEF iz Beograda. Tad je bilo jasno da cifre navedene u tim izveštajima ukazuju na nedomaćinsko, pa čak i bahato ponašanje državnih službenika i to u vreme kad su usvajane oštre mere štednje u javnom sektoru, zbog velikog manjka u državnoj kasi.\nOdbor za finansije je nadležan za kontrolu rada Komisije i prethodnih godina nije se mnogo bavio njenim finansijama, pogotovo kad je bilo aktivno tržište kapitala i kad je novca u kasi Komisije bilo za presipanje. Plate članova Komisije su među najvećim u državi, pa su se stranke na vlasti jagmile koga će kandidovati na tu poziciju. U Komisiji je zaposleno oko 40 ljudi, čija je prosečna plata 170.000 dinara, dok je plata predsednika Komisije oko 340.000 dinara. Poslednji saziv Komisije izabran je jula 2011. godine, u vreme vlade Mirka Cvetkovića, ali je od pet izabranih članova jedan odmah dao ostavku, tako da od tada Komisija, koja odlučuje većinom glasova, ima četiri člana.\nIzveštaji dostavljeni skupštinskom odboru su pokazali da je Komisija u 2013. godini imala gubitak od 116,2 miliona dinara, jer je zaradila samo 55 miliona, a potrošila više od 171 milion dinara i da je manjak do sredine 2014. godine premašio 50 miliona dinara. Nezavidnom stanju na računu Komisije dobrim delom je doprineo njen predsednik Ćirović, koji je godišnje i po 80 dana provodio na službenim putovanjima i to ne samo po svetskim metropolama, već i na egzotičnim ostrvima poput Dominikane i Mauricijusa. Zbog njegovog odsustva je najveći broj sednica Komisije održavan telefonski, a kad je bio na radnom mestu u prostorijama Komisije često se, kako tvrde ljudi koji imaju duži staž u toj instituciji, čuo plač zaposlenih i treskanje vratima. Uz to je, kako su zaposleni navodili u pritužbama dostavljenim Skupštini Srbije, pravio nove sistematizacije radnih mesta kako bi na najplaćenija mesta zapošljavao svoje ljude bez ikakvog iskustva u poslovima kojima se bavi Komisija. Ćirović bi možda i više trošio da nije imao nesreću da je poslednjih godina tržište kapitala u Srbiji zamrlo, što zbog globalne ekonomske krize, što zbog toga što su završene privatizacije i preuzimanja udela u skoro svim boljim kompanijama.\nČlanovi Odbora za finansije i iz vlasti i iz opozicije žestoko su kritikovali Ćirovića zbog trošenja novca na putovanja i zbog toga što nije smanjio plate zaposlenima u Komisiji u vreme kad je zakonom bilo propisano umanjenje zarada za sve zaposlene u državnim institucijama. Ćirović je naknadno pristao da primeni tu meru, ali izveštaj u kome je to predvideo još nije usvojen u Skupštini. Odbor je zatim, na sednici održanoj sredinom oktobra, na dnevni red stavio smenu Ćirovića, ali je iznenada predsednik Odbora Veroljub Arsić odložio tu raspravu, sa obrazloženjem da je nastala nova situacija jer su dva člana Komsiije, Milko Štimac i Zorica Krnjević Mišković, dali ostavke iz ličnih razloga.


U "Autoprevozu" jasni: Normalizacija saobraćaja tek nakon prvomajskih praznika · gradski.online\nU “Autoprevozu” jasni: Normalizacija saobraćaja tek nakon prvomajskih praznika\nKIKINDA- Prigradski i međugradski polasci kikindskog “Autoprevoza” normalizovaće se tek nakon prvomajskih praznika, a putnici se već interesuju kad bi tako nešto moglo da se deci. To je portalu GRADSKI potvrdio Dušan Markovljev, direktor “Autoprevoza”:\n-Putnike su očigledno zbunile najave da se ove nedelje očekuje uspostavljanje autobuskog saobraćaja. Po informacijama kojima raspoležem, to se ipak neće desiti pre iduće sedmice. Nije logično da krenemo jer nas očekuje prvomajska zabrana kretanja, od četvrtka popodne do ponedelja ujutru.\nDakle, 4. maja očekujem da naša autobuska stanica “oživi” i to tako što ćemo, postepeno, na način koji smo na početku pandemije koronavirusa redukovali linije, postepeno da ih vraćamo u red vožnje- jasan je Markovljev.\nU prethodnom periodu, autobusi “Autoprevoza” isključivo su bili angažovani za prevoz radnika firmi sa kojima ovo preduzeće ima važeće ugovore. Markovljev rezignirano konstatuje da je njih, u finansijskom pogledu, kako kaže, korona “ubila sto posto”:\n-Osim što nam je, iz razumljivih razloga, bio onemogućeno poslovanje, javna preduzeća nisu obuhvaćena merama Vlade Srbije za pomoć privredi. Nemamo prava na minimalac koji država dodeljuje malim, srednjim i velikim privatnim preduzećima, ali ni na ostale mere, poput povoljnih kredita na 36 meseci.\nPreostaje nam da finansijske probleme rešavamo u dogovoru sa lokalnom samoupravom- ocenio je Markovlje. Naš sagovornik ističe da će upotreba maski i rukavica biti obavezna za zaposlene u “Autoprevozu”, ali i za njihove putnike:\n– Kao i pre obustave saobraćaja, dezinfekcija autobusa obavljaće se nakon svake linije, a redovno će se, na taj način, higijenski tretirati i autobuska stanica. Sasvim je sigurno da će sve ovo biti naša realnost još nekoliko meseci- zaključio je Markovljev.\nPrethodnoPuna razumevanja: U “Viziji” prednost zaraslim muškarcima i ošišanima u kućnoj radinosti\nSledećeUz striktno poštovanje svih mera: Kikinđani darivali krv, sakupljeno 55 jedinica


Paragraf - Arhiva pravnih i ekonomskih vijesti na dan 14.07.2021.\nZAKON O CARINSKIM PREKRŠAJIMA BIH: Za primjenu kompjuterizovanog tranzitnog graničnog sistema neophodno usvajanje Zakona\nIako se s reformom javne uprave u BiH kasni, zahvaljujući podršci EU neke od elektronskih javnih usluga uskoro bi trebalo da postanu dostupne javnosti.\nPRIJEDLOG ZAKONA O REPREZENTATIVNOSTI SINDIKATA I UDRUŽENJA POSLODAVACA: Ako postoji dva ili više sindikata na nivou poslodavaca, na nivou područja i oblasti djelatnosti, na nivou kantona, odnosno Federacije, kojima je utvrđena reprezentativnost u skladu s ovim zakonom, svi sindikati imaju prava reprezentativnog sindikata utvrđena ovim zakonom\nFederalna vlada je usvojila prijedlog zakona kojim bi se trebao riješiti dugogodišnji problem, tj. odgovoriti na pitanje koji su sindikati i udruženja poslodavaca (ne)reprezentativni.\nU PRIPREMI IZMJENE IZBORNOG ZAKONA BIH: Grupa za izmjenu zakona razmatrala pitanje glasanja u odsustvu\nČlanovi Interresorne radne grupe za izmjenu izbornog zakonodavstva Bosne i Hercegovine, na započetoj dvodnevnoj sjednici razmatrali su prijedloge izmjena Izbornog zakona BiH koje se odnose na tri poglavlja.\nVLADA KS FORMIRA KOMUNALNU POLICIJU\nVlada Kantona Sarajevo najavila je formiranje komunalne policije koja će nadgledati i eventualno sankcionisati sve one koji nepropisno odlažu smeće i rade druge prekršaje iz oblasti komunalne čistoće.


HomeHronikaDečak srpske nacionalnosti napadnut u centru Kosovske Kamenice\nDečak srpske nacionalnosti napadnut u centru Kosovske Kamenice\nDvanaestogodišnji dečak srpske nacionalnosti M. S. napadnut je oko 14 sati u centru Kosovske Kamenice, saopštila je Kancelarija za KiM.\nDečaka je, bez ikakvog povoda, napala grupa starijih Albanaca i nanela mu povrede po licu, navodi se u saopštenju.\nDodaje se da je dečak, učenik petog razreda Osnovne škole „Desanka Maksimović“, primljen u bolnicu u Kosovskoj Kamenici, kao i da je osim fizičkih povreda pretrpeo ogroman stres.\n„Prema rečima njegovog oca, sa kojim sam razgovarao, dečak je išao u prodavnicu što čini svakoga dana, međutim po povratku ga je napala grupa huligana i vređala ga na albanskom jeziku. Kancelarija za KiM pružiće svu raspoloživu pomoć porodici povređenog dečaka i obezbediti najbolju moguću negu“, ističe u saopštenju direktor Kancelarije za KiM Petar Petković.\nPetković naglašava da je dečak „napadnut samo zato što nosi srpsko ime i prezime i govori srpskim jezikom“, da je on „žrtva obesti ekstremista koji gaje otvorenu mržnju prema svemu srpskom i žele etnički čisto Kosovo i Metohiju“, kao i da „za takvo ponašanje dobijaju otvorenu podršku Prištine koja politikom nekažnjavanja idu na ruku izgrednicima“.\n„Njegove povrede i stres koji je doživeo sramota su pre svega međunarodne zajednice za koju ne postoje srpske suze i muka koju naši sunarodnici svakoga dana doživljavaju deklarišu se kao uzgredni incidenti. Neka pitaju M. S. ili njegove drugare i roditelje kako se posle ovog napada osećaju?“, dodaje se u saopštenju.\nPetković navodi da „nažalost, antisrpsko raspoloženje i uzavrela retorika koju svakoga dana slušamo iz Prištine generiše i stimuliše ovakve napade prema Srbima“.\n„Zbog toga još jednom tražimo i ovim putem, a zatražićemo i zvanično da se poveća bezbednost u srpskim sredinama na prostoru Kosova i Metohije, a da međunarodne organizacije na KiM izvrše snažan pritisak na vlasti u Prištini da prekinu sa politikom nekažnjavanja i najoštrije sankcionišu počinioce“, zaključuje direktor Kancelarije za KiM Petar Petković.\nEpidemiolog: Novi talas donosi kovid propusnice, one nisu diskriminatorske


Beta 26. maja 2016. 20:00\n„Jezik bošnjačkog naroda“, kako je ocenio Ustavni sud BiH, neutralna je odredba koja ne odredjuje naziv jezika, već sadrži ustavno pravo konstitutivnog bošnjačkog naroda da, kao i svi konstitutivni narodi i ostali koji se tako ne izjašnjavaju, jezik kojim govore nazovu kakožele.\nPo odluci Ustavnog suda BiH, svako suprotno postupanje u praksi vodilo bi kršenju Ustava BiH, ali i Ustava RS.\nUstavni sud BiH je, izmedju ostalog, konstatovao da Ustav BiH nigde ne propisuje da se nazivi jezika kojim govore konstitutivni narodi, moraju povezati s nazivima konstitutivnih naroda.\n„Ovakva odredba ne daje pravo javnim vlastima RS da u konkretnim slučajevima odredjuju ime jezika kojim govore Bošnjaci, suprotno njihovom ustavnom pravu da jezik kojim govore nazovu imenom kojim žele“, navedeno je u odluci Ustavnog suda BiH.\nUstavni sud BiH je ovakvu odluku doneo razmatrajući zahtev Safeta Softića, drugog zamenika predsedavajućeg Doma naroda BiH, za ocenu ustavnosti prve rečenice člana 7. stav 1. Ustava RS u delu koji glasi: „Jezik bošnjačkog naroda“.


U Privrednoj komori Vojvodine održan je sastanak Udruženja „Koreni“ sa čelnicima Privredne komore Autonomne Pokrajine Vojvodine.\nStojan Stevanović, predsjednik Udruženja „Koreni“, Milan Gutić, predsjednik Izvršnog odbora i Želimir Nešković, predsjednik opštinskog odbora Udruženja „Koreni“ Lopare, su razgovarali sa predsjednikom Privredne komore Vojvodine Boškom Vučurevićem.\nSastanku su prisutvovali i Mladen Petković, sekretar udruženja poljoprivrede, Milan Stojanov, šef kabineta predsjednika, i Kristina Đogo, samostalni saradnik za odnose sa javnošću, a tema je bila sardnja Udruženja „Koreni“ i Privredne komore Vojvodine.\nDelegacija Udruženja „Koreni“ je boravila i u Pokrajinskoj vladi gdje su razmijenjena mišljenja sa Duškom Ćutilom, direktorom Fonda za izbjegla, raseljena lica i saradnju sa Srbima u regionu. Ovaj Fond u značajnoj mjeri pomaže u aktivnostima udruženja.\nRealizovan je i susret sa Ognjenom Bjelićem, sekretarom Pokrajinskog sekretarijata za energetiku, građevinarstvo i saobraćaj, a razgovaralo se o ulaganjima iz dijaspore u ove privredne grane.\nČlanovi delegacije sastali su se i sa Milanom Novakovićem, načelnikom Južnobačkog upravnog okruga i sa njim dogovorili otvaranje kancelarija referenta za dijasporu u svim lokalnim jednicama pomenutog okruga.\nNEWER POSTZbog svađe oko UKC RS, Saša Lazić udaljen sa sjednice\nOLDER POST“Bila sam na hljebu i malo vrhnja, jogurt mi je kupovao suprug” Još jedna porodilja ispričala strašno iskustvo iz UKC RS


Domeniko Leđero bivši pilot NATO: U Srbiji je počinjen ZLOČIN VEKA\nBivši borbeni pilot NATO Domeniko Leđero izneo je dokaze o uzročno-posledičnoj vezi između osiromašenog uranijuma i obolevanja vojnika koji su 1999. godine u sastavu NATO boravili na bombardovanoj strani KiM.\n–Od posledica udisanja osiromašenog uranijuma na Kosovu je do sada umrlo 350 italijanskih vojnika, a još 7.500 tadašnjih vojnika boluje od kancera jer su bili izloženi ovom ubilačkom hemijskom elementu.\nDoneto 80 presuda\n–Bombe sa uranijumom su izbacivali američki avioni A-10 i helikopteri „apači“. Naše dokaze da su italijanski vojnici bili žrtve bombi sa osiromašenim uranijumom su prihvatile sve međunarodne medicinske organizacije koje se bave proučavanjem ovog pitanja – tvrdi Leđero, koji je član italijanske komisije za istraživanje posledica bombardovanja osiromašenim uranijumom.\nOn je dodao da je dosad pred sudovima u Italiji doneto 80 presuda protiv ministarstva odbrane, kojima je dokazana uzročno posledična veza između tih bombi i obolevanja vojnika.\nPredsednik udruženja građana “Osiromašeni uranijum” Sveto Nogo najavio je da će narednih meseci biti formirane radne grupe koje će pisati tužbe srpskih građana obolelih od karcinoma protiv zemalja članica NATO koje su bombardovale Srbiju osiromašenim uranijumom. Prve pojedinačne tužbe, kako kaže, treba očekivati krajem septembra i početkom oktobra.\nPravo da tuže NATO imaće svi građani Srbije koji sumnjaju da su zbog osiromašenog uranijuma oboleli od kancera, kao i naslednici preminulih od kancera, objasnio je advokat Srđan Aleksić. On je istakao da za sudske procese protiv NATO za građane Srbije je najbitnije to što je italijanski sud potvrdio uzročno-posledičnu vezu između osiromašenog uranijuma i obolevanja vojnika koji su boravili na bombardovanoj teritoriji KiM.\n–Vojnicima obolelim od kancera i porodicama preminulih sud u Italiji odobrio je nadoknadu štete u visini od 200.000 do 500.000 evra. MI ćemo tražiti istu odštetu za naše građane – rekao je Aleksić.


Temišvar i Novi Sad partneri na putu ka Evropskoj prestonici kulture\nBack KULTURA KULTURNA BAŠTINA Temišvar i Novi Sad partneri na putu ka Evropskoj prestonici kulture\nsreda, 01 jul 2015 18:22\nČlan Gradskog veća za kulturu Novog Sada, gospodin Vanja Vučenović i Simona Nojman, rukovodilac projekta kandidature grada Temišvara za Evropsku prestonicu kulture 2021. godine, potpisali su sporazum o saradnji dva grada na realizaciji ovog, veoma značajnog kulturnog projekta.\nI jedan i drugi grad kandiduju se za Prestonicu kulture 2021. godine, u različitim kategorijama (Novi Sad u kategoriji kandidata za EU, a Temišvar kao predstavnik Rumunije), stoga je saradnja između dva projekta izuzetno značajna i sa stanovništa povezivanja i sa stanovišta kriterijuma aplikacije, gde se insistira na saradnji između projekta aplikanta i projekata koji su se realizovali ili će se realizovati u budućnosti.\nU svetlu uspostavljene saradnje, predstavnici projekta, članovi Odbora Novi Sad 2021., Siniša Jokić i Dušanka Manić, prisustvovali su 3. Dunavskoj konferenciji o kulturi koja je održana od 24. do 26. juna u Temišvaru. Članovi Odbora su se tom prilikom susreli i sa Simonom Nojman, rukovodiocem projekta Temišvar 2021, sa kojom su razgovarali o mogućim projektima saradnje u budućnosti.\nPodsetimo da je ranije potpisan sporazum o saradnji sa predstavnicima projekta Osijeka 2020, koji je ušao u najuži krug kandidata za hrvatskog predstavnika za Evropsku prestonicu kulture, a pisma podrške kandidaturi Novog Sada su stigla iz Noriča, nekadašnjeg kandidata za Evropsku prestonicu kulture i nemačkog grada Ulma. U narednom periodu najavljeni su pregovori i potpisivanje sporazuma o saradnji sa još nekoliko gradova koji imaju iskustva u realizaciji projekta Evropske prestonice kulture.


Slučaj Jovanović ili zatezanje odnosa Crne Gore i Kosova\nKosovska policija privodi Rista Jovanovića (28. jun 2021.)\nHapšenje crnogorskog državljanina Rista Jovanovića na Kosovu moglo bi da izazove produbljivanje i onako sve složenije unutrašnje političke krize u Crnoj Gori, ali i da dovede do zatezanja diplomatskih odnosa Crne Gore i Kosova, ocjenjuju za Radio Slobodna Evropa (RSE) politički analitičari Zlatko Vujović i Agon Maljići.\nPolicija Kosova je Jovanovića uhapsila 28. juna na Gazimestanu, tokom obilježavanja Vidovdana jer je, prema policijskom izvještaju, skandirao nacionalističke pozive i izazivao mržnju.\nOn je pred sudom u Prištini negirao navode tužilaštva, ali mu je sud odredio pritvor od 30 dana.\nPovodom hapšenja Jovanovića na Kosovu, ispred sjedišta Vlade Crne Gore je 30. juna održan treći po redu protest više desetina građana koji su najavili radikalizaciju protesta "ukoliko se Vlada ne uključi aktivnije u ovaj slučaj i ako Jovanović ne bude pušten na slobodu".\nOkupljeni su pjevali "Oj Kosovo, Kosovo..." i skandirali "Pravda za Rista".\nGrađani su najavili radikalizaciju protesta, Podgorica (30. jun 2021.)\n"Cilj tih protesta nije da se pomogne Jovanoviću, nego da se napravi politička šteta premijeru Zdravku Krivokapiću i Vladi i da se ojačaju pozicije Demokratskog fronta (DF) pred pregovore o rekonstrukciji Vlade. Crnogorski državljanin, koji je uhapšen na Kosovu, ima svu konzularno-pravnu zaštitu u procesu koji se tamo vodi. Ovim slučajem se manipuliše da bi se nanijela politička šteta premijeru", kaže za RSE analitičar Zlatko Vujović.\nVladom Zdravka Krivokapića nezadovoljni su u prosrpskom DF-u, koji je sa Demokratama i Građanskim pokretom URA osvojio vlast na prošlogodišnjim parlamentarnim izborima.\nKrajem maja iz DF-a, najjačeg činioca vladajuće većine, saopštili su da Krivokapićeva Vlada nema njihovo povjerenje.\nŠta je do sada uradila crnogorska Vlada?\nNakon što je Jovanović uhapšen iz Ministarstva vanjskih poslova je 28. juna saopšteno da je Ambasada Crne Gore na Kosovu kontaktirala kosovske vlasti i da će preduzeti aktivnosti u pravcu zaštite crnogorskog državljanina.\nPremijer Zdravko Krivokapić je 29. juna saopštio da se diplomatija Crne Gore uključila u slučaj hapšenja crnogorskog državljanina na Kosovu.\nZdravko Krivokapić, premijer Crne Gore, saopštio da je tražio od vlasti na Kosovu objašnjenje razloga za hapšenje crnogorskog državljanina. Na slici Krivokapić u Skupštini Crne Gore 16. juna 2021.\nKrivokapić je naveo da je od prištinskih vlasti traženo da saopšte da li su i zašto uhapsili crnogorskog državljanina, te da, ukoliko nije počinilac krivičnog djela, odmah bude pušten na slobodu.\nIz Ambasade Crne Gore na Kosovu su 30. juna saopštili su da će šef crnogorske diplomatije Đorđe Radulović o slučaju Jovanović razgovarati sa kosovskom ministarkom vanjskih poslova Donikom Gervalom.\nDF: Sramno ponašanje premijera i Vlade\nIz vladajućeg DF-a su 30. juna optužili premijera Krivokapića i ministra vanjskih poslova Đorđa Radulovića za "sramno ponašanje" u slučaju Jovanovića.\nPrema njihovim riječima, sramno je da iz Vlade nema jedne riječi osude prema ponašanju "bandita koji su kidnapovali i utamničili Rista Jovanovića".\n"Ne smiju da pisnu svojim novim partnerima, albanskim teroristima, kojima, da bruka bude najveća, doniraju vakcine i po ko zna koji put priznaju lažnu državu Kosovo", navodi se u saopštenju DF-u.\nJedan od lidera DF-a i poslanik u Skupštini Crne Gore Milan Knežević je 30. juna saopštio da će DF organizovati proteste.\n"Vlada je nesposobna i nema snage i volje da se odupre represiji koja se sprovodi nad Jovanovićem. Očekujem institucionalnu reakciju Krivokapića, a ukoliko ona izostane, mi smo već najavili proteste ispred tzv. ambasade tzv. Kosova", kazao je Knežević.\nPoslanik Ujedinjene Crne Gore, koja je dio kluba poslanika DF-a u Skupštini Crne Gore, Vladimir Dobričanin, otišao je korak dalje i od Vlade zatražio da Kosovu da "ultimatum od 24 sata".\n"Pozivam premijera i Vladu da, ukoliko Jovanović ne bude odmah pušten, prekinu sve kontakte i da zabrave granicu sa Kosovom kao i da proteraju ambasadora te lažne države i prekinu svaki odnos sa tom terorističkom državom", poručio je Dobričanin.\nPosljedice slučaja Jovanović na odnose Kosova i Crne Gore\nIz crnogorskog Ministarstva vanjskih poslova u najavi sastanka šefova diplomatija Crne Gore i Kosova o slučaju Jovanović navedeno je da će dvoje zvaničnika razgovarati na tu temu "kako bi izbjegli izmještanje slučaja iz oblasti konzularnog prava i zaštite prava naših građana, gdje mu je mjesto, u svijet politike i mogućih političkih zloupotreba i manipulacija".\nDatum sastanka nije saopšten.\nIncidenti koji su prouzrokovani, uključujući i posljednji na Kosovu, svakako se trebaju gledati u okviru te unutrašnje tamošnje krize, ali i tenzija na relaciji Beograd – Podgorica, uz ulogu Moskve.\nAgon Maljići, politički analitičar\nKomentarišući moguće posljedice slučaja Jovanović na odnose Crne Gore i Kosova, politički analitičar iz Prištine Agon Maljići (Maliqi) u izjavi za RSE nije isključio mogućnost da stvari krenu u negativnom smjeru.\n"Kada nešto postane pitanje unutrašnje politike i politički pritisak – svašta je moguće, pogotovo u kontekstu krhke vlade u Crnoj Gori", ocjenjuje Maljići.\nKo pokušava da utiče na odnose dvije države?\nAgon Maljići kaže da bi pod pritiskom prosrpskih i proruskih elemenata Vlada u Podgorici mogla da povuče neki potez koji bi vodio komplikaciji odnosa sa Prištinom.\n"Incidenti koji su prouzrokovani, uključujući i posljednji na Kosovu, svakako se trebaju gledati u okviru te unutrašnje tamošnje krize, ali i tenzija na relaciji Beograd – Podgorica, uz ulogu Moskve. Uzimajući to u obzir, vlada Kosova treba da bude oprezna kako ne bi upala u zamku igara čiji je centar u Rusiji i Beogradu", riječi su Maljićija.\nOn smatra da se radi o provokacijama čiji je cilj iritiranje odnosa Kosova i Crne Gore koji su do kasno bili na odličnom nivou.\nMalići kaže da je "zabrinjavajuće što posljednju sedmicu-dvije, odnose Kosova i Crne Gore karakterišu tenzije, imovinska pitanja, sada i hapšenje što stvara jedan loš momentum u odnosima i može da rizikuje vrstu neproporcionalne reakcije crnogorske vlade u odnosu prema Kosovu".\nKomentarišući pozive iz dijela crnogorske vladajuće većine na radikalne poteze poput zatvaranja granica i prekida diplomatskih odnosa sa Kosovom, politički analitičar iz Podgorice Zlatko Vujović kaže da su nerealni i neozbiljni.\n"Takva očekivanja izlaze iz zone realnog i nečega što ozbiljna država u ovakvim slučajevima radi. Mislim da su takvi potezi kontraproduktivni za samog Jovanovića i njegovu situaciju jer pravosudni organi na Kosovu to mogu da dožive kao neprimjereni pritisak na njihov rad i odlučivanje", kaže Vujović.\nCrna Gora i nezavisnost Kosova - ukratko\nCrna Gora je 2008. godine priznala nezavisnost Kosova, osam mjeseci nakon odluke Prištine o proglašenju nezavisnosti.\nOdluku je donijela tadašnja vlast Demokratske partije socijalista (DPS), predsjednika Mila Đukanovića, koja je smijenjena na izborima u avgustu 2020. godine.\nTim povodom opozicija, predvođena tadašnjom Srpskom listom na čelu sa Andrijom Mandićem, današnjim liderom DF-a, u Podgorici je održala protest tražeći poništenje odluke o priznanju.\nProtest je prerastao u nasilje u kojem je došlo do sukoba demonstranata i policije.\nZbog odluke Podgorice da prizna Kosovo, zvanični Beograd je tadašnju ambasadorku Crne Gore u Srbiji Anku Vojvodić proglasio nepoželjnom i morala je da napusti Srbiju.\nSrbija je nakon godinu čekanja odobrila povratak crnogorskog ambasadora u Beograd.


Borba protiv organizovanog kriminala prioritet za tužilaštva\nU izveštaju o radu javnih tužilaštva Kosova za 2010. godinu, za organizovani kriminal na Kosovu je bilo optuženo 288 lica. Rad je započet na 44 posto ovih slučajeva, dok oko 60 posto čine slučajevi koji su ostali nerešeni od ranije.\nUpoređujući nerešene slučajeve na kraju izveštajnog perioda za ovo krivično delo sa onima na kraju 2009. godine, broj nerešenih slučajeva se smanjio za 37 posto.\nU izveštaju se navodi da je 77 posto slučajeva organizovanog kriminala okončano istražnim postupkom, i stoga su veoma komplikovani.\nBorba protiv korupcije i organizovanog kriminala predstavlja prioritet za kosovska tužilaštva, ali predstavnici nadležnih institucija tokom objavljivanja izveštaja nisu mnogo govorili o rezultatima borbe protiv ovih pojava.\nGlavni tužilac Kosova Ismet Kabashi kazao je da u kosovskim tužilaštvima postoje specijalizovani tužioci koji se bave organizovanim kriminalom i korupcijom, ali nije naveo podatke o rešenim slučajevima koji se odnose na korupciju.\n„Određen je koordinator koji poseduje sve informacije o slučajevima korupcije, ali samo prošlog meseca u Prištini je podignuto 38 optužnica za korupciju“, navodi on.\nKabashi je dodao da su tužilaštva Kosova 2010. godine, iako su radile sa samo 64 posto potrebnih tužilaca, uspešno su završila većinu poslova oko predmeta.\nKoraci za poboljšanje vladavine zakona\nGlavni tužilac EULEX-a Johan Van Vreeswijk kazao je da je važno da država uloži više u poboljšanje rada tužilaštva, što i dalje predstavlja izazov. On je naglasio potrebu za imenovanjem 49 opštinskih i 26 okružnih tužilaca - što je po njemu broj ljudi koji trenutno nedostaje ovim institucijama.\n„Ukoliko država uloži novac u tužilaštva, onda može da traži rezultate“, kazao je on.\nZamenik premijera Kosova i ministar pravde, Hajredin Kuqi, naglasio je posvećenost institucija sprovođenju vladavine zakona na Kosovu, dodajući da su već poduzete inicijative kako bi došlo do poboljšanja u toj oblasti. Jedna od njih je i formiranje konsultativnog saveta za pravdu.\n„Ovaj savet bi obuhvatio predstavnike izvršnih sudskih organa, kao i one iz tužilaštva, zatim predstavnike međunarodne zajednice i civilnog stanovništva“, kazao je on.\nU međuvremenu, predsednica Republike Kosova Atifete Jahjaga je nakon sastanka sa glavnim državnim tužiocem kazala da je rad tužilaštva važan za vladavinu zakona, kao i povratak poverenja građana Kosova u institucije pravde.\nOna je dodala da će borba protiv kriminala omogućiti građanima jedan mirniji i sigurniji život.


Tokom prvog i drugog dana Sajma turizma u Beogradu, na štandu Turističke organizacije Grada Novog Sada (TONS), održan je veliki broj sastanaka sa predstavnicima inostranih turoperatora, koji su pokazali veliko interesovanje za turističku ponudu grada i okoline. Najveći broj zainteresovanih turoperatora dolazi nam iz zemalja regiona, ali i iz Nemačke, Turske i Ruske Federacije.\nTuristička ponuda Potisja na Sajmu turizma u Beogradu\nPrvi korak u povezivanju turističke ponude Potisja postignut je zajedničkim nastupom dve turističke organizacije, opštine Žabalj i Temerin, na predstojećem 42. Međunarodnom sajmu turizma u Beogradu. Objedinjena ponuda dve opštine, predstaviće se od 20. do 23. februara, u hali 4, Beogradskog sajam.\nTONS na sajmu u Beogradu predstavlja turističku i kulturnu ponudu Novog Sada\nTekuća 2020. godina za TONS predstavlja značajnu godinu promocije Evropske kulturne prestonice 2021. godine, ali i obeležavanje 20 godina od prvog EXIT festivala.\nNa 42. Međunarodnom sajmu turizma, koji se održava od 20-23.02.2020., Turistička organizacija Grada Novog Sada će u hali 4 Beogradskog sajma predstaviti turističku i kulturnu ponudu Novog Sada i okoline.\nStrana 11 od 110


Koalicija Albanaca Doline počela sa prikupljanjem potpisa - Bujanovačke\nPočetna IZBORI 2022 Koalicija Albanaca Doline počela sa prikupljanjem potpisa\nKoalicija Albanaca Doline počela sa prikupljanjem potpisa\nBujanovac, 1. mart 2022. Koalicija Albanaca Doline, koju čine Partija za demokratsko delovanje (PDD), Demokratska partija (DP) i Pokret za demokratski progres (PDP), počela je sa prikupljanjem potpisa za listu sa kojom će nastupiti na parlamentarnim izborima 3. aprila.\n-Pozivaju se svi građani opština Preševo i Bujanovac da svojim potpisom podrže listu „Koalicija Albanaca Doline“ – navodi se u objavi.\nKako su Bujanovačke javile u ponedeljak, albanske stranke iz Bujanovca i Preševa neće jedinstveno nastupiti na predstojećim izborima kao što je to bio slučaj 2020. godine, već na izbore izlaze sa dve liste, od kojih je jedna „Koalicija Albanaca Doline“, koju čine stranke Šaipa Kamberija (PDD), Nagipa Arifija (DP) i Šćiprima Muslijua (PDP).\nOčekuje se da Alternativa za promene i Pokret za reforme uskoro objave svoju izbornu listu.\nZa „Koaliciju Albanaca Doline“ potpisi će se prikupljati danas u Domu kulture u Bujanovcu i sutra od 16 časova u sedištu Partije za demokratsko delovanje u Preševu.\nPo Zakonu o izboru narodnih poslanika za izbornu listu nacionalnih manjina potrebno je 5.000 overenih izjava birača da podržavaju izbornu listu.\nTAGizbori 2022 koalicija albanaca doline potpisi\nPrevious PostAlternativa: Kamberi podelio Albance Next PostOrganizacija PCi dodelila novinarske nagrade na temu suživota Srba i Albanaca


NATO donirao medicinska i dezinfekcijska sredstva Ministarstvu sigurnosti BiH\nPredstavnici američke vojske i NATO štaba u Bosni i Hercegovini uručili su u Sarajevu potrebna medicinska i dezinfekcijska sredstva Ministarstvu sigurnosti BiH.\nPomoć je stigla kao odgovor na nedavni zahtjev za pomoć u borbi protiv pandemije korona virusa, koji su vlasti Bosne i Hercegovine uputili NATO-u i Evroatlantskom koordinacijskom centru za odgovor na katastrofe.\nKako se navodi u saopštenju, Ministarstvo sigurnosti BiH će pomoć proslijediti onima kojima je ona najpotrebnija, bez obzira gdje se nalaze u BiH.\nNakon sastanka ministara sigurnosti BiH Fahrudina Radončića i ambasadora Narodne Republike Kine Ji Pinga i ambasada ove države će Ministarstvu sigurnosti BiH donirati 10.000 zaštitnih maski.\nPrema želji donatora, maske će biti uručene Graničnoj policiji BiH, Direkciji za koordinaciju policijskih tijela BiH, Državnoj agenciji za istraga i zaštitu (SIPA) i Službi za poslove sa strancima BiH.\nAmbasador SAD u BiH pohvalio Oružane snage BiH na pomoći civilnim strukturama vlasti\nMinistar odbrane BiH Sifet Podžić, posredstvom video linka, razgovarao je sa ambasadorom Sjedinjenih Američkih Država (SAD) u BiH Ericom Nelsonom i komandantom NATO štaba Sarajevo, brigadnim generalom Wiliamom Edwardsom o angažmanu Oružanih snaga BiH (OSBIH), na prevenciji i širenju korona virusa u BiH, kao i aktivnostima koje se provode u odbrambenom sistemu.\nKako je saopšteno iz Ministarstva odbrane BiH, Podžić je sagovornike upoznao sa stanjem broja zaraženih pripadnika OS BiH i onih koji se nalaze u izolaciji, kao i trenutnim aktivnostima na realizaciji zahtjeva civilnih struktura vlasti za gašenje požara širom BiH.\n„Iako Ministarstvo odbrane i OS BiH trenutno funkcionišu u otežanim uslovima, pored aktivnosti na zaštiti vlastitog personala i pružanja pomoći civilnim strukturama vlasti, obavljaju se ranije planirane obaveze kao što su buka personala, rješavanje viškova municije i minsko-eksplozivnih sredstava“, istakao je Podžić.\nAmbasador Nelson pohvalio je dosadašnji angažman OS BiH na pomoći civilnim strukturama vlasti i naglasio njihov značaj u ovakvim i sličnim situacijama za sve tanovnike Bosne i Hercegovine, saopšteno je iz Ministarstva odbrane BiH.


Sirilnik iz novina\nOve nedelje 3830\nOvog meseca 10415\nKada želi da bude srećan, čovek ne sme po svaku cenu izbegavati nesreću. Bolje bi bilo da pokuša da je nekako savlada – napisao je u knjizi „O telu i duši” čuveni francuski neuropsihijatar, psiholog i etolog Boris Sirilnik.\nU ovoj kratkoj sentenci on je sažeo bit borbe za bolje sutra svakog od nas, i poručio da je i posle velikih trauma i te kako moguće izgraditi ličnost, makar taj proces kretao ponovo od nule.\nFrancuski naučnik gostovao je u četvrtak i petak u Beogradu i Novom Sadu gde je održao veoma posećena predavanja pod nazivom „O telu i duši”, a za „Dnevnik” priča o prevazilaženju trauma, „rezilijenciji” – pojmu za čiji je teorijski razvoj zaslužan – te o Balkanu koji je uvek iznova pogodan da svojoj deci nametne strahote od kojih čitave generacije ne mogu da se oporave.\n– Rezilijencija je novi razvoj ličnosti nakon doživljene teške traume – strpljivo ponavlja Sirilnik definiciju koju je izgovorio stotine hiljada puta do sada. Ta nauka, priča naš sagovornik, kreće se između neurologije, teorije o emocijama, psihologije i nauka koje se bave porodičnim i društvenim okruženjem, a sve u cilju da se traumatizovanim osobama vrati vera u život te da im se omogući da se još jednom, iznova, oforme kao funkcionalne ličnosti.\nTeške traume i lične tragedije događaju se svugde u svetu i njima su, obavezno, najpodložnija deca. Sudbina velikog broja najmlađih, koji su preživeli ratne strahote na Balkanu, zavisi upravo od snage da nesreću prevaziđu i nastave život. Sirilnik kaže da je Balkan takvo područje na kojem se strahote i traume događaju oduvek, a ne samo u proteklih dvadeset godina.\n– Mladi su skloni da na ovaj problem gledaju kroz nekoliko poslednjih ratova, ali on postoji već jako dugo. Kao i sve države koje se nalaze na raskršćima i balkanske su mnogo propatile zbog sudaranja religija, nacija, samo zbog svog geografskog položaja. Balkan karakterišu, dakle, ratovi koji se ponavljaju, ali posle svakog konflikta ovdašnje države nastavljaju dalje i stvara novu kulturu iz početka. To je dobra slika rezilijencije – objašnjava Sirilnik.\nNaš sagovornik kaže da, i u takvim okolnostima, na ličnost pojedinaca utiče afektivno u njemu i razum. To afektivno podrazumeva da se osetimo bliskim sa nekim drugim čovekom i stvorimo zonu sigurnosti kroz taj odnos bliskosti. Razum, s druge strane, služi u takvim okolnostima da nam obezbedi priču kojom ćemo sebi objasniti traumu i patnju. Sirilnik kaže da ta priča mora ići ruku pod ruku sa pričom porodice i društva u kojem neko živi.\n– Ukoliko uspemo da pokrenemo afektivno i razum kod žrtve, samim tim pokrećemo i proces rezilijencije – objašnjava Sirilnik.\nO prevazilaženju trauma, naročitno ratnih i kod dece i kod odraslih, jedu od uloga mora voditi i država, odnosno društvo. Sirilnik kaže da su, nakon iskustava u radu sa decom koja su iskusila strahote, u Francuskoj i Južnoj Americi, primetili da kada se radi sa njima, ona zapravo kreću putem novog razvoja ličnosti.\n– Ona ne nastavljaju svoj razvoj na traumama, već započinju sasvim novi. Tada smo uvideli da, kada deci damo priliku da se na neki način izraze, ona se vezuju za nas koji radimo sa njima. To vezivanje je prvi uslov da deca krenu dobrim putem ka rezilijenciji - smatra Sirilnik.\nNije, međutim, potrebno da negde bukte ratovi da bi deca bila ugrožena. U sličnoj situaciji mogu da se nađu i najmlađi koji žive u ekstremnoj bedi. Takva deca, svedoci smo takve pojave u Srbiji, često preuzimaju uloge odraslih, izgledaju preterano zrelo za svoje godine i retko se nasmeju. Postoji opasnost da takva deca nikada ne izrastu u funkcionalne osobe. Sirilnik kaže da je to moguće jer se dešava da deca u takvim uslovima preskaču čitave faze u razvoju.\n– U državama koje su pretrpele ratove i gde, kao i ovde kod vas, postoji socijalna nestabilnost, primetili smo da deca prerano sazrevaju. Mi im se često divimo, ali to je potpuno pogrešno. Ona preskaču stepene razvoja i ulaze u neku vrstu dečje depresije, koja ako se ne prevaziđe, dete neće imati ni izbliza jednake šanse kao njegovi vršnjaci koji žive u pristojnim uslovima – objašnjava Sirilnik.\nU knjizi „Autobiografija jednog strašila” Sirilnik je opisao iskustva rada s decom u Francuskoj i Južnoj Americi, koja su bila duboko traumatizovana iz različitih razloga. Za sebe kaže da je profesionalac, ali dodaje da oni koji žele da leče ljudsku psihu ponekad mogu žestoko da potpadnu pod uticaj tih nesrećnih priča. Uslov je, naravno, da se emotivno vežu za sudbinu nekog od dece.\n– Ljudi koji pružaju psihološku pomoć ponekad dožive takozvano „sagorevanje”. U nekom trenutku počinju da osećaju iste efekte patnje i bola kroz koje prolazi njihov pacijent. Stoga, kada se radi, recimo, sa bivšim ratnicima, teško je odvojiti se od toga da osećaš isto što i žrtva sa kojom razgovaraš – objašnjava Sirilnik.\nNa pitanje ima li preporuku za sve koji kroz teške životne okolnosti tragaju za srećom, naš sagovornik kaže da recept ne postoji, ali i da, s druge strane, zna da sreću sprečavaju emocionalna usamljenost, nedostatak razuma i osećaj sramote.\n– Ako uspemo da izbegnemo da naš život bude zatrovan ovim pojavama i borimo se svakodnevno protiv njih, imamo šanse – poručuje Sirilnik.\nLekar, savetnik, naučnik, istraživač...\nBoris Sirilnik je radio u bolnicama u Lionu, Parizu, Marseju, Dinjuu, Varu. Bio je savetnik u oblastima neurologije i psihijatrije u Opštinskom centru za medicinsku i socijalnu zaštitu u La Sen-sir-Meru, ataše za neurologiju, psihijatriju i elektro-encefalografiju u Bolnici u La Senu, Savetnik u oblasti etologije... Ima preko 200 objavljenih naučnih radova, član je 20 nacionalnih i međunarodnih naučnih društava, a napisao je i 17 knjiga. „O telu i duši” i „Autobiografija jednog strašila” prošle godine su objavljene u novosadskoj „Akademskoj knjizi”.


Obnovljeno : 20:10\nKorona-kruzer plovio Dunavom: Niko ne sme da napušta brod\nJedan kruzer iz Nemačke, koji plovi Dunavom, stavljen je pod karantin u Beču, zbog otkrića velikog klastera zaraženih koronavirusom. Krizni štab Beča saopštio je da je na kruzeru, na kojem se nalazi 178 putnika, otkriveno da je 80 zaraženo.\nFudbalske legende okupile su se u sredu kako bi pružile podršku legendarnom golmanu Radovanu Radakoviću koji se bori sa karcinomom želudca. Fudbalski klub Miljakovac inicirao je organizovanje utakmice u kojoj su se sastali fudbaleri Miljakovca I nekadašnji saigrači Radovana ...\nĆerku Aleka Boldvina nakon svega zasipaju uvredama i pretnjama\nAjerland, ćerka Aleka Boldvina, otkrila je da je bombardovana uvredljivim porukama otkako je njen otac slučajno upucao i ubio Halinu Hačins na snimanju filma "Rust". Hačins je preminula u 43. godini 21. oktobra nakon što je Boldvin slučajno ispalio pištolj na snimanju svog novog ...\nLider LSV Nenad Čanak rekao je da je dobio poziv da se sutra javi novosadskoj policiji po zamolnici crnogorskog Ministarstva unutrašnjih poslova. Čanak je za Televiziju Hepi rekao da ne zna zašto je dobio poziv za saslušanje, ali da pretpostavlja da to ima "nekakve veze" sa ...\n"Jokić je pod znakom pitanja"\nKošarkaš Denvera Nikola Jokić doživeo je povredu u meču sa Jutom zbog koje je morao da završi meč pre vremena. Nekoliko minuta pre poluvremena Jokić se nakon duela sa Rudijem Goberom uhvatio za koleno nakon čega je napustio teren.\n"Zašto mu niste oprali čarape?"; "Ubio bih te" - Nastavnici podelili najgore izjave roditelja\nŠkolsko osoblje, osim sa razmaženom decom, neretko ima posla i sa nerazumnim roditeljima. Nesuglasica sa đacima je uvek bilo i biće ih, ali su sada probleme i glavobolje počeli da im zadaju roditelji učenika. Portal Buzzfeed je objavio neke od najgorih izjava koje su roditelji ...\nKošarkaši Crvene zvezde gostuju ekipi Armanija u Milanu, u utakmici sedmog kola Evrolige. Utakmica se igra se dvorani "Mediolanum Forum" od 20.30 sati. "Sledi nam meč sa Armanijem koji je već pokazao da će biti važan faktor i ove sezone u Evroligi.\n"Propusnice bi trebalo da važe non-stop"; "Predlog smo konstituisali prekjuče"\nOdluka da li će učenici preći na onlajn nastavu pod znakom je pitanja, a član Kriznog štaba dr Tiodorović kaže da je predlog da deca ipak treba da idu u školu. Kako je rekao, deca najviše gube na onlajn režimu.\nVozači, oprez: "Medved na putu" FOTO\nU Bosni i Hercegovini je postavljen prvi saobraćajni znak sa siluetom mrkog medveda. Na magistralnom putu Bihać-Bosanski Petrovac, na lokaltetu Lipa, postavljen je prvi saobraćajni znak "medved na putu, vozači oprez!" sa siluetom mrkog medveda, a iInicijativu za postavljanje ...\nMinistar poljoprivrede Branislav Nedimović poručio je da "krug dvojke" mora da zna da poljoprivrednici moraju od nečeg da žive. Gostujući na Televiziji Prva, ministar je govorio o tome da li na tržištu Srbije ima dovoljno mineralnih đubriva, da li je tačno da su u odnosu na ...\nUŽIVO Epidemija ne jenjava; "Moramo da budemo spremni za veći talas"; Arena se sprema da prima pacijente\nGradonačelnik Beograda Zoran Radojičić izjavio je danas da se povećava broj vakcinisanih protiv koronavirusa. On je naveo da je samo pitanje brzine i razloga zašto će ljudi da se imunizuju. U Srbiji je od posledica korona virusa preminulo 63 pacijenta.\nMiroslav Aleksić na sudu zbog optužbi za četiri silovanja: Prvi put se izjašnjava o krivici\nPred Višim sudom u Beogradu danas će u 10 sati biti održano pripremno ročište vlasniku škole Miroslavu Aleksiću, optuženom za četiri krivična dela silovanja. Od toga - dva u produženom trajanju i pet krivičnih dela polnog uznemiravanja, od čega su dva takođe kvalifikovana u ...\nFrancuska je najavila da će od sledeće sedmice zabraniti britanskim ribarskim brodovima ulaz u određene francuske luke. Britanski brodovi neće moći u francuske luke ako se ne postigne dogovor s Velikom Britanijom u sporu o dozvolama za ribolov.\n"Marka" objavila ime osvajača "Zlatne lopte" – nije Mesi FOTO\nŠpanska "Marka" je, baš kao i pre tri godine, objavila ime osvajača "Zlatne lopte", pre same ceremonije uručenja. Navodno, ime najboljeg fudbalera sveta za ovu godinu je već poznato i u pitanju je Robert Levandovski, napadač minhenskog Bajerna.\nI Indija u "raketnom klubu", usred tenzija: Agni-5 može da pogodi bilo šta u Kini\nIndija je testirala interkontinentalnu balističku raketu sposobnu da nosi nuklearno oružje dometa od 5.000 kilometara. Raketa je testirana sa ostrva u blizini svoje istočne obale, usred rastućih graničnih tenzija sa Kinom.\nPritvoren otac: Silovao svoju ćerku, sve objavljivao na Fejsbuku\nSudija Višeg suda u Požarevcu, odredio je jednomesečni pritvor za S. K. (49) iz okoline Petrovca na Mlavi, zbog sumnje da je obljubio svoju ćerku. Pritvor mu je određen da ne bi uticao na svedoke, da ne bi ponovio delo za koje se tereti i zbog težine samog dela za koje se ...\nNa Bezdanu i po 10 sati\nMagla na pojedinim deonicama jutros otežava vožnju, a kamioni na Bezdanu na izlazu čekaju 10 sati, na Kelebiji i Bogojevu po šest sati, saopštio je AMSS. Prema informacijama Uprave granične policije, u 5.15 sati, kamioni na Horgošu, na izlazu čekaju 420, Batrovcima 300, Šidu 300 ...\nNesvakidašnji slučaj dogodio se u Nemačkoj. Naime, tokom prometne gužve na autoputu A7 kod Fusena u Algau, neimenovani muškarac je izašao iz automobila kako bi zapalio cigaretu. Ali, ovo se pokazalo kao nesrećna odluka jer je promet ponovo počeo da se odvija, a supruga je ...\nZemljotres snage 3,9 stepeni Rihterove skale pogodio je Grčku. Kako javljaju grčki mediji, do potresa je došlo u blizini Krita. Prema informacijama Geodinamičkog insitituta, zemljotres je detektovan na dubini od 20 kilometara.\nNikad više izbeglica\nBroj interno raseljenih ljudi zbog sukoba širom sveta dostigao je na kraju 2020. godine 48 miliona. To je najveći broj cifra od kada se vodi evidencija, saopštila je specijalni izvestilac Ujedinjenih nacija za ljudska prava interno raseljenih Sesilija Himenes-Damari.


Ivošević: Vučić traži premijera kome neće smetati zvocanje\nBivši sudija Vrhovnog suda Zoran Ivošević ocenio je da će izabrani predsednik Srbije Aleksandar Vučić za kandidata za premijera tražiti osobu kojoj neće smetati „zvocanje“, odnosno da će kao predsednik stranke i dalje upravljati ministrima i tako kompromitovati funkciju predsednika Vlade.\n„Iako bi premijer trebalo da bude predsednik Vlade u punom kapacitetu po Ustavu, Vučić se neće odreći moći, već će vladati na osnovu većine koju ima u parlamentu. On se i kandidovao jer je mislio da Tomislav Nikolić ne može da pobedi u prvom krugu, pa nije želeo, kao sam kaže, da na funkciji predsednika postoji neko ko bi mu zvocao. Sada će, kada bude birao mandatara, upravo tražiti osobu kojoj njegovo zvocanje neće smetati, iako to nema nikakve veze sa onim što u Ustavu piše“, izjavio je Ivošević za agenciju Beta.\nOn ističe da Vučiću, po članu 115. Ustava, danom stupanja na dužnost predsednika Srbije automatski prestaje funkcija premijera i da mora da izabere mandatara koji ima 30 dana da predloži sastav vlade parlamentu i da taj sastav parlament podrži.\n„Taj sastav može biti isti, ili nešto izmenjen ‘po ukusu’ novog mandatara. Za to vreme postojeća Vlada je tehnička i ne bi smela da donosi zakone i uredbe, već da se bavi samo tehničkim poslovima. Vidim da neki pričaju da je dokaz da je Vučić izabrao kandidata za novog mandatara taj što je jednog saradnika (Nikolu Selakovića) vodio kod patrijarha, da će možda to biti ministar policije, ili neka ministarka. Koga god izabere kao predstavnik stranke koja je formirala vladajuću koaliciju, taj mandatar mora da formira novu Vladu u roku od 30 dana od kada mu Vučić kao predsednik Srbije poveri taj posao“, kaže Ivošević.\nKada je reč o funkciji predsednika SNS, Ivošević navodi da Vučić nije obavezan da podnese ostavku na mesto lidera „jer rukovodjenje partijom nije javna funkcija“.\n„Nikolić je očigledno pogrešio kada je podneo ostavku, ali ne očekujem da Vučić to učini. On će preko partije upravljati i Vladom, kao što je i (Boris) Tadić upravljao Vladom iako je na čelu formalno bio Mirko Cvetković“, kazao je Ivošević.\nAleksić: Gradonačelnik Bora izazvao incident, pa ga gradjani polili…


REGIONALNI LIDER SE OGLASIO! Postoji jedan uslov za prekid protesta! | Happy BSC portal\nKatalonski regionalni lider Kim Tora oglasio se nakon sedmodnevnih protesta katalonskih separatista u Barseloni.\nOn je izjavio da protesti, na kojima su često izbijali sukobi sa policijom, neće biti okončani sve dok španska vlada ne bude prihvatila da sasluša zahteve separatista.\n- Ako ne budemo seli da razgovaramo, ovo neće stati - poručio je Tora.\nOn je to rekao posle jedne nedelje nereda u Barseloni i drugim gradovima severoistočnog regiona na protestima pokrenutim posle izricanja zatvorskih kazni devetorici separatističkih lidera.\nTora je kritikovao španskog premijera Pedra Sančesa zato što nije pristao da se sastane sa njim kada je ranije danas u Barseloni posetio povređene policajce.\nŠpanija mora da shvati da ovo "prevazilazi okvire Katalonije" i da se "ne može upravljati Španijom, a ne slušati glas Katalonaca", istakao je Tora.\nSančes je ranije danas posetio Barselonu posle višenedeljnih katalonskih separatističkih nemira, odbacujući pozive da se sastane sa vođama koji se zalažu za nezavisnost Katalonije i optuživši regionalnog predsednika Toru da nije ispunio svoju dužnost da uspostavi red.\nPosetu Sančesa regionalnoj prestonici dočekalo je stotine mirnih demonstranata, koji su pevali katalonsku himnu i mahali plakatima na kojima ga pozivaju da "sedne i razgovara" sa regionalnom vladom.\nUoči posete tokom koje se sastao sa bezbednosnim snagama i policajcima povređenim na protestima, Sančez je optužio katalonskog Toru da nije uspeo da zaštiti javnu bezbednost i osigura skladan suživot između onih koji su za nezavisnost i onih koji su protiv nezavisnosti.\nU pismu koje mu je uputio, Sančes je rekao da je Tora "okrenuo leđa" bezbednosnim snagama i ponovio svoj zahtev da on mora da osudi nemire.


Kada se spoje 55 godina iskustva, savremena tehnologija i najkvalitetniji materijali dobije se posuđe koje koriste milioni domaćica širom Evrope i sveta. Metalac je jedan od najboljih proizvođača posuđa u Evropi. 70% proizvodnje emajliranog posuđa odlazi kupcima u 25 zemalja širom sveta, najviše u zemlje EU i Rusiju. Oko 6 miliona posuda svake godine nađe put do kupaca širom sveta.\nU asortimanu Metalac Posuđa ima više od 500 proizvoda različitih kombinacija forme, veličine, materijala i boja. Kada se ovim parametrima pridruži spektar dekora, asortiman dostiže između 1500 i 2000 različitih proizvoda.\nAsortiman proizvoda Metalac Posudje podeljen je u tri osnovone kategorije:


Putin ove nedelje sa Kurcom, Rohanijem i Si Đinpingom - Sputnjik Srbija\n16:03 04.06.2018 Preuzmite kraći link\nPrema najavi Ušakova, Putin će na sastanku sa Kurcom 5. juna razgovarati o aktuelnoj situaciji na međunarodnom planu, između ostalog o Ukrajini i Siriji, ali u planu je i sastanak sa predsednikom Austrije Aleksandrom Van de Belenom, kao i susret sa učesnicima biznis foruma posvećenog 50. godišnjici saradnje u energetskoj oblasti.\nPutin otkrio zašto se odlaže sastanak s Trampom\n„Od 1. jula Austrija preuzima ulogu predsedavanja u organima Evropske unije, samim tim ovi pregovori bi trebalo da budu izuzetno interesantni. Negativan trend smanjenja trgovinske saradnje je prevaziđen, samo prošle godine je trgovinska razmena porasla za 40,5 odsto i iznosila 4,1 milijardu dolara. To govori da je napravljen izuzetan pomak o uspostavljanju veza između Rusije i Austrije“, rekao je Ušakov.\nPored toga, u pripremi je i dokument koji bi trebalo da potpišu dvojica lidera o saradnji između ruskog „Gasproma“ i austrijskog „OMV“, koji predviđa proširenje saradnje dveju kompanija do 2040. godine, pre svega po pitanju isporuke ruskog gasa.\nSa druge strane, na samitu ŠOS-a u Kini, od 8. do 10. juna, Putin će sa Si Đinpingom razgovarati o situaciji oko iranskog nuklearnog sporazuma, a posle će o tome razgovarati i sa iranskim liderom Rohanijem. Sa kineskim liderom je u planu i potpisivanje nekoliko bitnih dokumenata, između ostalog i o saradnji u sferi energetike i svemira.\nPored lidera Kine i Irana, u planu je da se ruski predsednik sastane i sa liderima Uzbekistana i Tadžikistana, ali još uvek nema informacija da li će na samitu učestvovati i severnokorejski lider Kim Džong Un.\nGovoreći o pitanju Severne Koreje, Ušakov je naveo da je Rusija zadovoljna situacijom, pre svega jer se celokupna problematika prebacila isključivo u diplomatske okvire, pre svega zahvaljujući naporima Pekinga i Moskve.\nsusreti, ŠOS, samit, Si Đinping, Hasan Rohani, Sebastijan Kurc, Vladimir Putin, Austrija, Kina, Iran


Kokoškov: Želim da vodim Srbiju, ali neka Sale dugo ostane - SPORTSKI ŽURNAL\nKokoškov, osvajač evropske titule sa Slovenijom 2017. godine pobedom u finalu baš nad Srbijom, poželeo je sve najbolje „Orlovima“ na predstojećem Svetskom prvenstvu u Kini\n- Srpska reprezentacija ima, ne dobrog, nego fenomenalnog selektora i čoveka Aleksandra Đorđevića, zaista svi treba da budemo presrećni što je odlučio da se bavi time i da ima energiju, entuzijazam i ambiciju da bude selektor. Ja mu želim da dokle god ta želja postoji kod njega bude na tom mestu. Rezultati su vrlo konkretni i vrlo opipljivi, pogledajte samo šta su uradili poslednje četiri godine. Moja želja za radom sa nacionalnim timom naravno da postoji, ali to nije želja u kratkoročnom planu i Bože zdravlja neka Sale bude selektor još mnogo, mnogo godina - rekao je Kokoškov.\n- Ne bih izdvojio neka posebna očekivanja, pre bih im poželeo sve najbolje, da svi budu zdravi, da se odazovu pozivu selektora. Da naprave dobru atmosferu i da korak po korak može daleko da se dogura. Ne treba se baviti spekulacijama, jednostavno korak po korak od prvog okupljanja do prve kontrolne utakmice, odlaska na turnir. Jednostavno stabilnim i krupnim koracima ići napred i mislim da će biti jedno dobro leto za srpsku reprezentaciju.\n- Prethodna godina u Finiksu je bila sjajno iskustvo. Neke stvari u životu kliknu, a neke ne, i tu nema prostora za neki gorak osećaj. Na sve gledam kao na dobro iskustvo i nastavljam dalje. Kingsi su nova stranica, imaju potencijal, imaju talenat i očekivanja su da naprave taj sledeći korak i budu pretendenti za play off i da idu dalje. Zaista mislim da je ovo za mene bila prava odluka, osim u profesionalnom smislu, blizu je Finiks gde živim trenutno i gde je moja porodica.\nKokoškov će predstojećeg vikenda biti predavač 18. Beogradske trenerske klinike u hali „Ranko Žeravica“, zajedno sa Stenom van Gandijem, Milanom Tomićem i Aleksandrom Lukmanom.


HIT: Bora ide u barok\nAutor: Jugmedia\t07.11.2017 05:08 pm\nGradski park „Šumice“, koji se nalazi u centru Vranja, trebao bi da u narednoj godini dobije novo idejno rešenje po kome će se raditi rekonstrukcija ovog zelenog odmarališta, koje je godinama u lošem stanju.\nPrvi korak gradskog rukovodstva ka tome već je napravljen raspisivanjem javne nabavke za izradu projektnotehničke dokumentaciju za rekonstrukciju gradskog parka.\nKonkursnom dokumentacijom naznačeni su zahtevi da se planiranim radovima treba voditi računa da novo ruho gradskog parka podseća na parkove iz doba baroka. U tu svrhu posmatrani prostor treba biti tretiran i oblikovan kao celina koja se odlikuje jedinstvenim i prepoznatljivim izgledom, koji će ga razlikovati od sadašnjih tipičnih rešenja.\nJavni poziv obilije interesantnim zahtevima pa se tako nalaže rekonstrukcija postojećih staza od materijala koji su dovoljno trajni, otporni na habanje, ali i vizuelno zadovoljavajući , sa napomenom obavezne pažnje da se ne kližu u zimskom periodu.\nNečija poseta glavnom gradu Hrvatske, evidentno je donela inspiraciju, pa je tako predviđena i rekonstrukcija postojeće letnje scene, u delu dečijeg igrališta, nalik muzičkom paviljonu u Zrinjevačkom parku u Zagrebu .\nU pozivu još stoji, “Projektovati fontanu u baroknom stilu ispred spomenika Borisava Stankovića (u centralnom delu fontane može doći u obzir skulptura Koštane iz mlađih dana u prirodnoj veličini od bronze, s tim da se voda lagano preliva preko tela ).”\nGde je fontana tu su i česme, pa se takođe planira rekonstrukcija postojeće česme u postavljanje više manjih.\nDok rekonstrukcija traje trebalo bi da se restauriraju i konzerviraju postojeći spomenici i biste vranjskih velikana, uz mogućnost da se svi, osim spomenika Bori Stankoviću prebace na adekvatnije mesto u parku.\nPropisuje se izgradnja novog dečijeg igrališta i zamena postojeće metalne ograde oko igrališta živom ogradom, a novi projekat treab da obuhvati i zamenu kompletnog mobilijara,uključujući i kandelabare.\nProjektom treba da se predvidi i da se ceo park ogradi zidom i ogradom od kovanog gvožđa sa 5 većih i manjih kapija čime će biti ztovren veiki broj nepredviđenih bočnih ulaza u park.\n“Zelene površine dodatno obogatiti zelenilom, a prilikom izbora vrsta za sadnju, treba voditi računa da ona bude u skladu sa epohom nastanka samog parka što se odnosi i na samu rekonstrukciju” stoji između ostalog u pozivu.\nKonstatacijom da je postojeća vodovodna infrstruktura u lošem i dotrajalnom stanju, skreće se i pažnja na projktovanje potpune nove kojom treba da bude obuhvaćen i sistem za navodnjavanje.\nPoziv je otvoren još šest dana, a prijave je moguće dostaviti do 13. novembra ,do 12 časova, na adresu grada Vranja.\nDuh pozorišta i dalje živi u Vranju\nTraga se za zločincem koju je ubio suprugu i taštu i ranio dete, uhapšen taksista\nNovi Gran pri za Vranjance\nBroj komentara: 512.12.2018\nMarija on Aktivisti SNS promovisali novi broj stranačkog informatora\nAja on Nije usvojen budžet za sportiste, problem fudbalski klubovi\nMarija on Iz Srbije najviše odlaze mladi iz južne i istočne Srbije


Jeftini letovi iz Somalije za Angvilu - Avionske karte Somalija Angvila - eSky.ba\nLetovi iz Somalije za Angvilu\nPretražite letove iz Somalije za Angvilu\nProvjerite najbolje ponude letova iz Somalije za Angvilu\n✔ Postoje li posebne ponude za letove iz Somalije za Angvilu na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Angvilu?\n✔ Ako rezerviram let iz Somalije za Angvilu, mogu li rezervirati ujedno i smještaj?\n✔ Koje avio-kompanije nude letove iz Somalije za Angvilu?\nBudite sigurni, da na eSky.ba ponuda letova iz Somalije za Angvilu uključuje ne samo niskotarifne avio-kompanije, već i one koje su specijalizirane za visoki standard.


Izlozba ‘Slikamo Sloveniju’ |\nIzlozba ‘Slikamo Sloveniju’\nPozivamo vas na svečano otvaranje završne izložbe radionice crtanja i slikanja\n‘Slikamo Sloveniju’ koja će se održati u sredu, 21. maja 2014.,\nu prostorijama Nacionalnog saveta, Terazije 3/IX, sa početkom u 18h.\nU okviru otvaranja je projekcija koja paraleno sa izložbom pokazuje i ukratko obrazlaže pedagoški i kreativni put kojim se odvijao rad u toku protekla četiri meseca.\nProjekat i radionicu su osmislili i vodili Marija Vauda i Nikola Pilipović.\nRadionicu je finansirao POU Nacionalnog saveta slovenačke nacionalne manjine.\nProjekat Slikamo Sloveniju je osmišljen da sažme i formalizuje nekoliko nivoa plastičke – likovne imaginacije. Polaznice ovog vremenski sažetog izleta u povesna i aktuelna duhovna i materijalna prostranstva likovne umetnosti imale su zadatak da nacrtaju ili naslikaju izabrane motive koji su specifični za Republiku Sloveniju. Počeli smo zajedničkim vežbama opažanja.Simultano smo uspostavlljali odgovarajuću terminologiju vezanu za likovnu umetnost da bi poniranje u složenost i specifičnost likovnog jezika i vizuelne kulture postajalo bogatije i efikasnije, da bi se osvestila distinkcija između ukusa i discipline vizuelnog znanja. Rad na tehnologiji gledanja sa razumevanjem specifičnosti likovnih karakteristika izabranih ‘originala’-predložaka , uvođenje pojmova koji će biti temelj daljeg razgovora o vizuelnom do sublimiranja neizbežnih pitanja\n( na primer o odnosu ‘originala’ i ‘kopije ‘ kojoj smo mi pretpostavili termin ‘interpretacija’) obeležio je ovaj ubrzani hod kroz vekovnu enigmu i pitanja prepleta između refleksije ,pa tako i vizuelne refleksije i mesta porekla. Rezultat tog rada su osobenih pet opusa Nuše Gerdan, Fani Mitrović, Neve Milovanović, Ane Trifković i Teodore Gligorijević,saobraznih dužini i intenzitetu zajedničkog otkrivalačkog rada u okviru Projekta.Svojim re-interpretacijama slika i reči iz slovenačke kulturne baštine (narodni vez, reč MIDVA,slovenačka srednjevekovna, romantičarska i impresionistička likovna dela i poezija) učesnice radionice ‘Slikamo Sloveniju’ su uspevale da stvore samosvojna umetnička dela. Ponavljanja kroz reinterpretaciju su i jaki mehanizmi pamćenja.Tako je ‘originalima’ koje smo odabrali kao signifikantne predstave slovenačke kulturne istorije (Sejalec Ivana Grohara, Pogled na Bohinj Antona Karingera, Nadangel Gabriel s svitkom, srednjeveška freska iz okoli 1450–1460,Cerkev sv. Petra v Vrhu nad Želimljami…) svaka od učesnica dodavala svoje vreme, svoje telo i specifičnu ’auru’. Sada su ta pojedinačna i zajednička radna iskustva i iskušenja pohranjena i kao emotivna riznica i dokument o internacionalnom ,interkulturnom i ljudskom dijalogu koji se odvijao jednom nedeljno,u toku četiri meseca, ovde, u prostorijama Nacionalnog Saveta slovenačke nacionalne manjine i Društva Slovenaca Sava u Beogradu.Delili smo i delimo radost u ponavljajućem otkriću da kroz ljubav i disciplinu stvaralačka iskra jeste u svakom od nas.\nMarija Vauda i Nikola Pilipović\nProjekat Radionica časova crtanja i slikanja Slikamo Sloveniju finansirao je POU Nacionalnog saveta slovenačke nacionalne manjine\nPREPORUKA PROJEKTA ‘SLIKAMO SLOVENIJU’\nPredloženi projekat ‘Slikamo Sloveniju’ koji su osmislili umetnici Marija Vauda i Nikola Pilipović umnogome nadmašuje ekspertske umetničke zamisli i istraživanja. Njihova studijski razložna analiza teritorije, pitanja opažanja, nasleđa prirodnih i kulturnih, kao i istorijskih slojeva južnoslovenske Republike Slovenije prerasta u ostvarenje sa retko značajnim kulturološkim doprinosom i obrazovnom inovacijom. Taj pravac je jednako stecište otvorenih i budućih povezivanja u regionu, gde polaznici kursa, deca i omladina, kao i ostali mogu da uđu u produktivnu oblast vlastitih zamisli i shvatanja, kao i ukupnih razumevanja poimanja slovenačkih specifičnosti i veza sa srpskim nasleđem kao i dolazećim vremenom.\nIzuzetna i edukativno pročišćena obrada svih etapa ovog kursa proistekla je od profesionalnih umetnika M.Vaude i N. Pilipovića čija su samostalna ali i zajednička izlaganja i godine provedene u umetničkom pozvu doprinos produktivnog pravca projekta. Jer, izražajno opravdanje njihovog vrhunskog profesionalnog mesta u kulturi Srbije u poslednjih više od dvadeset pet godina, ispoljeno na nastupima internacionalnog raspona i refleksivne kreativnosti.\nSvesrdno preporučujem njihov metodičan kurs ‘Slikamo Sloveniju’ kao nepobitan društveni doprinos u svim sferama javnog života u Srbiji, kao i u budućim republičkim vezama i, opšte uzev, u međunarodnim saradnjama.\nprof.dr Nikola Šuica\nFakultet likovnih umetnosti (FLU)\nŠef Odseka za Teorijske predmete FLU


Učenici u Tuzlanskom kantonu ponovo u školskim klupama – BHRT\nUčenici u Tuzlanskom kantonu ponovo u školskim klupama\nSvjetlana Topalić, 15/04/2021\nEpidemiološka situacija na području Tuzlanskog kantona još uvijek je složena, dnevni broj pacijenata pozitivnih na Kovid-19 još je visok, a više od 230 pacijenata je hospitalizirano na Univerzitetsko kliničkom centru Tuzla, kazao je ministar zdravstva TK Božo Jurić.\n“Cijeneći složenu epidemiološku situaciju nismo značajno odstupali od većine mjera koje su do tada bile na snazi”, dodao je Jurić, govoreći o zaključcima koje je danas usvojio Krizni štab Ministarstva zdravstva TK.\nUsvojene su dvije nove mjere i preporuke, a jedna od njih je da će se nastava na univerzitetima, visokoškolskim ustanovama, u srednjim i osnovnim školama realizirati kao prije uvođenja online nastave, dok predškolske ustanove i ustanove za rad s djecom s posebnim potrebama nastavljaju s radom.\n“Imajući u vidu da se bliži kraj školske godine, odlučeno je da se učenici vrate u školske klupe, uz provođenje svih mjera”, pojasnio je ministar Jurić, dodajući da će nastava u školama obustaviti ukoliko dođe do porasta broja oboljelih nastavnika ili učenika.\nDruga mjera u odnosu na raniji period je da se dozvoljava izvođenje hladnog operativnog programa u općoj anesteziji u svim javnim i privatnim zdravstvenim ustanovama bolničkog nivoa na području TK do nivoa od 30 posto redovnog operativnog programa.\nOve mjere stupaju na snagu od subote, 17. aprila.\nDo daljnjeg na snazi ostaju naredbe i preporuke Kriznog štaba Ministarstva zdravstva TK donesene u ranijem periodu, koje se odnose na ugostiteljske objekte i javni prijevoz te obustavu posjeta domovima za stare i iznemogle osobe.\nTakođer, na snazi ostaje i obustava izvođenja praktične nastave za sve učenike i studente koji je pohađaju u javnim i privatnim zdravstvenim ustanovama na području TK osim za studente XII semestra Medicinskog fakulteta što se odnosi na klinički staž.\nTags\t#nastava u školama\t#Tuzlanski kanton\nGudeljević - Radman: Donacija vakcina iz Hrvatske biće realizovana u najkraćem roku\nEU podržava suverenitet, cjelovitost i teritorijalni integritet BiH


PCVesti - Lenovo predstavlja prvi ThinkPad Hybrid laptop i prvi poslovni Ultrabook\nby newsmasteron 05.01.2012\nRESEARCH TRIANGLE PARK, NC – 5. januar, 2012: Kompanija Lenovo (HKSE: 992) (ADR: LNVGY) danas je predstvaila ThinkPad X1 Hybrid laptop, koji kombinuje tanak i lak dizajn i odlične performanse svoga prethodnika, modela X1, sa udvostručenom autonomijom baterije (do 10 sati) zahvaljujući opciji Instant Media Mode, koja poseduje poseban procesor i operativni sistem. Kompanija Lenovo je takođe predstavila ThinkPad T430u ultrabook, prvi poslovni ultrabook koji donosi izuzetno tanak i lak dizajn bez žrtvovanja performansi i produktivnosti.\nThinkPad X1 Hybrid poseduje ekran visoke definicije sa Corning® Gorilla® Glass, web kameru visoke definicije i mikrofone za video i glasovno pozivanje. Laptop takođe poseduje jake sigurnosne karakteristike ojačane Intel vPro3 tehnologijom, hard disk zaštićen šifrom sa podrškom za udaljeno upravljanje i čitačem otiska prsta. ThinkPad X1 Hybrid poseduje Dolby Home Theater v4 zvuk, HDMI port i Intel Wireless Display tehnologiju za bežično povezivanje i puštanje 1080p video matrijala na TV ili projektor.\nZa najnovije Lenovo vesti, pratite Lenovo RSS feeds ili Lenovo Twitter i Facebook.\nLenovo (HKSE:992)(ADR: LNVGY) je 21 milijardu američkih dolara vredna tehnološka kompanija prisutna u 160 zemalja i drugi najveći proizvođač računara na svetu. Posvećena kreiranju najinovativnijih personalnih računara i uređaja za pristup mobilnom Internetu, kompanija zasniva svoj model poslovanja na inovacijama, izvrsnoj operativnosti, zadovoljstvu kupaca, kao i fokusiranju na investiranje na nova tržišta. Nastala akvizicijom bivše IBM-ove PC divizije od strane kompanije Lenovo Group, kompanija razvija, proizvodi i nudi pouzdane, sigurne, visokokvalitetne i funkcionalne tehnologije, proizvode i usluge. Lenovo linija proizvoda uključuje legendarnu seriju Think i seriju računarskih proizvoda Idea, kao i servere, radne stanice i uređaje za pristup mobilnom internetu uključujući tablete i smart telefone. Lenovo ima velike istraživačke centre u Jamatu (Japan), Pekingu, Šangaju, Shenzhenu (Kina) i Raleighu (SAD). Više informacija potražite na www.lenovo.com.\n„MALI VELIKI SVET“ kroz foto objektive\nEricsson dobio Gartnerovo priznanje\nNovi ThinkPad Edge laptopovi namenjeni poslovnoj i svakodnevnoj upotrebi